खड़ी बोली - हिन्दी के ब्युत्पत्ति आ भासा के अर्थ में प्रयोग के परम्परा - डॉ. जयकान्त सिंह 'जय'\n' भासा के अर्थ में ' खड़ी बोली - हिन्दी ' के उमिर तीन-चार साल में सवा दू सौ बरिस के हो जाई। बाकिर हिन्दी भासा आ साहित्य के इतिहास लिखेवाला बिद्वान लोग सातवीं-आठवीं सदी का बौद्ध पंथी बज्रयानी सम्प्रदाय के सिद्ध आचार्य लोग का साहित्य के गिनती भी हिन्दी साहित्य का कूंड़ी में कर लेवेला। एह से कि ओह काल में खड़ी बोली हिन्दी के जनमे ना भइल रहे । एह से बंगाल के पच्छिम से लेके राजस्थान तक का तमाम भारतीय भासा का साहित्य के हिन्द के भासा हिन्दी आ ओकर साहित्य बताके बिदेसी साहित्य-संस्कृति वाला लोग से खुद के पुरान आ समृद्ध बतावे-जनावे के रहे। जवना पर ब्यंग्य करत आचार्य किशोरी दास वाजपेई अपना ग्रंथ ' हिन्दी शब्दानुशासन ' में लिखलें कि ' अवधी, राजस्थानी, कुर्मांचली आदि भासा सब के आपन आपन स्वतंत्र नियम आ बिधि-बिधान बा। जदि ये स्वतंत्र भासा सबके हिन्दी के बोलिए कहल जाए त फेर बंगला, मराठी, गुजरातियो आदि के हिन्दी के बोली कहे के होई। (पन्ना- १०)। ' हिन्दी साहित्य का इतिहास ' में आचार्य रामचंद्र शुक्ल खुद लिखले बारन कि ' खड़ी बोली पद्य के झंडा लेके स्व. बाबू अयोध्या प्रसाद खत्री चारो ओर घूम-घूम के कहत रहलें कि अबहीं हिन्दी में कविता भइल कहाँ? सूर, तुलसी, बिहारी आदि जवना में कविता कइले बारन, ऊ त भाखा ह हिन्दी ना। (पन्ना - ४१७)\nउनइसवीं सदी का पहिले ' हिन्दी ' सब्द के प्रयोग हिन्द के मुसलमान, तलवार, मलमल चाहे हिन्द में बोलल जाए वाली कुल्ह भासा खातिर कइल जात रहे। छठी सदी का कुछ पहिले ईरान में संस्कृत भासा खातिर भी 'जबान-ए- हिन्दी' सब्द के प्रयोग होत रहे। अरबी-फारसी में एगो खास तरह के तलवार खातिर हिन्दी सब्द के प्रयोग भइल बा त फारसी में हिन्दी के अर्थ डाकू भी होला आ मिश्र में हिन्दी सब्द के प्रयोग 'मलमल ' खातिर भी कइल जाला।\nभासा के अर्थ में 'खड़ी बोली' के जातकर्म आ खड़ी बोली के हिन्दी के रूप में भइल नामकरन संस्कार पर बिचार करे का पहिले एह भासा सबसे पुरान भासा 'हिन्दुस्तानी' के बिसय में जान-समुझ लिहल जरूरी बा। अइसे त हिन्द के मुसलमान लोग खातिर ' हिन्दी ' सब्द के प्रयोग बहुत पहिले से होत रहे। हिन्द का मुसलमान लोग के भासा खातिर 'जबान-ए-हिन्दी' सब्द के बेवहार के उल्लेख भी मिलेला। जवना के पुरान नाम हिन्दुई, हिन्दवी, हिन्दुस्तानी आदि बतावल जाला। अमीर खुसरो से लेके उनइसवीं सदी के इंशाअल्लाह खाँ तक हिन्दुई आ हिन्दवी सब्द के प्रयोग भासा खातिर करत बाड़ें। बाकिर जहाँ तक भासा के अर्थ में हिन्दुस्तानी सब्द का प्रयोग के बात बा त डॉ. भोलानाथ तिवारी यूरोपीय प्रवासियन का उल्लेख के हवाले से बतवले बारन कि ' हिन्दुस्तानी ( इन्दोस्तानी) सब्द के भासा के अर्थ में प्रयोग कम से कम सतरहवीं सदी का आरंभ में सुरू भइल।------- जे. जे. केटेलेयर (J. J. Ketelaer ) सन् १७१५ ई. में डच भासा में हिन्दुस्तानी भासा के सबसे पहिले यूरोपीय बेयाकरन लिखलें, जवना के लैटिन में अनुबाद हालैंड में लायडेन (Leyden) कइलें। लायडेन के अनुबाद सन् १७४३ ई. में छपल रहे। (हिन्दी भाषा का इतिहास , पन्ना - १७१)। मूल भारतीय सब्द हिन्दुस्थानी के फारसी उचारन वाला हिन्दुस्तानी सब्द के ब्युत्पत्ति आ ओकरा अर्थ पर बिचार करे से\nबिसयांतर होखे के खतरा जादा बा। एह से अबहीं इहँवा फिलहाल एकरा भासा रूप आ बेयाकरन पर भइल कुछ काम के चर्चा कइल जरूरी बा। एकरा में दू मत नइखे कि हिन्दुस्तानी भासा में भारत का देसी भासा का तुलना में अरबी-फारसी का सब्द के अधिक प्रयोग होत रहे; जइसे - ' अयोध्या के बादसाह दसरथ की तीन-तीन बीबीयां थीं। मझली बेगम बहुत खूबसूरत और इल्म वाली थी। उनके बड़े सहजादे का नाम राम था। आदि-आदि।'\nडॉ. सुनीति कुमार चटर्जी साफ-साफ लिखले बारन कि ' हिन्दुस्थानी का फारसी रूप ह हिन्दुस्तानी। उर्दू हिन्दुस्तानी के अरबी-फारसी लिपि में लिखल रूप ह। फारसी खुद चार गो नया वर्ण बढ़ाके बनावल गइल अरबी लिपि ही ह। हिन्दुस्थानी के एह उर्दू रूप के सतरहवी सदी ई. के पहिले कवनो अस्तित्व ना रहे।( भारतीय आर्य भाषा और हिन्दी ; पन्ना-१७२)। डच बेवसाई जे. जे. केटेलेयर के बाद जान बार्थविक गिलक्रिस्ट के हिन्दुस्तानी भासा, सब्दकोस आ बेयाकरन सम्बन्धी काम बहुते महत्व के मानल जाला। कलकत्ता के फोर्ट विलियम कॉलेज के अस्थापना का पहिले गिलक्रिस्ट कलकत्ता में गवर्नर जनरल वारेन हेस्टिंग्स द्वारा सन् १७८० ई. में अस्थापित मदरसा के नियुक्त होके ओकर देख-रेख करत रहलें। ओही दरम्यान ऊ हिन्दुस्तानी भासा से सम्बन्धित दूगो ग्रंथ सन् १७८७ ई. में ' हिन्दुस्तानी इंग्लिस डिक्सनरी ' आ सन् १७९६ ई. में ' हिन्दुस्तानी ग्रामर ' लिखलें। भारतीय भासा का अध्ययन आ अनुसंधान के प्रति उनकर रूझान देखके १० जुलाई, सन् १८०० ई. के कलकत्ता में अस्थापित फोर्ट विलियम कॉलेज के पहिल अध्यक्ष चार्ल्स आयर उनका भारतीय भासा आ खास करके हिन्दुस्तानी भासा बिभाग के प्रोफेसर, अध्यक्ष आ सुपरवाइजर बनवलें। फेर गिलक्रिस्ट अपना काम में सहयोग खातिर चार भाखा मुंसी - इंसाअल्लाह खां, लल्लू लाल, सदल मिसिर आ सदासुखलाल के नियुक्त कइलें। एही भाखा मुंसी लोग के माध्यम से जे. बी. गिलक्रिस्ट लोक बेवहार आ तत्कालीन साहित्यिक देसी भासा भा भाखा के कमजोर आ प्रभावहीन करे का उदेस से हिन्दुस्तानी भासा से अरबी-फारसी के सब्द निकाल के आ कुछ संस्कृत का तद्भव सब्दन के मिला के खड़ी बोली आ अरबी-फारसी प्रधान भासा उर्दू के रचना करत एही दू भासा के साहित्य रचे के फरमान जारी कइलें।\n'खड़ीबोली' सब्द के नामकरन :\n' खड़ी बोली ' में प्रयुक्त 'खड़ी' सब्द के मूल रूप ह - ' खरी '। 'खरी' सब्द ' खरा ' सब्द के इस्त्रीबाची रूप ह। 'खरा' के अर्थ होला- निसोख भा सुद्ध। मतलब गिलक्राइस्ट के कहला पर फोर्ट विलियम कॉलेज के भाखामुंसी लोग उत्तर भारत के कथा-पुरान वाचन के भासा आ संत-भक्त कबि लोग का साहित्त के भासा 'भाखा' मतलब पूरबी बोली- भोजपुरी, अवधी, ब्रजी आदि के जगह पर हिन्दुस्तानी मुसलमान लोग के बेवहारिक आ साहित्यिक भासा हिन्दुई, हिन्दवी, हिन्दुस्तानी आदि से अरबी-फारसी का सब्दन के निकाल-बाछके कुरुक्षेत्र- मेरठ, पूरबी दिल्ली आ हरियाना आदि का बीच के बोली कौरवी-बांगरू का संगे कुछ संस्कृत का निसोख-सुद्ध मतलब खरा सब्दन के मिला के खरी बोली के सिरजना में जुटल। एह तरह से एह नवनिर्मित भासा-रूप के दिआइल 'खरी बोली'। मतलब सुद्ध बोली। 'बोली' इस्त्रीबाची सब्द ह। एह से 'बोली' का सङे 'खरा' सब्द के इस्त्रीबाची सब्द लागल 'खरी'। एही से गिलक्राइस्ट अपना ' इंग्लिस हिन्दुस्तानी डिक्सनरी ' में 'खरी बोली' खातिर 'प्योर स्टर्लिंग' सब्द के प्रयोग कइलें आ एह स्टर्लिंग (Sterling) के अर्थ स्टेंडर्ड ( Standard ) आ जेनुइन (Genuine) बतवलें। बाकिर चुकि एह भासा के आधार-भासा खड़ापन मतलब निरसता आ बेलसपन लिहले कौरवी-बांगरू रहे। एह से एकरा खातिर 'खरी बोली' के बदले 'खड़ी बोली' सब्द चल गइल। कुछ बिद्वान के इहो मत बा कि चुकि आउर देसी भाखा भा भासा में साहित्त रचे के परम्परा मंद पड़ गइल। एह से ऊ तमाम देसी भासा जस के तस लोक-बेवहार तक पड़ल रह के 'पड़ी बोली भा भासा' कहाइल आ ई भासा खड़ा होखे चल पड़ल एह से एकरा के 'खड़ी बोली' कहल गइल।\nएह तरह से खड़ी बोली दुनिया के सबसे नवीन आ बनावटी भा कृत्रिम अरजल भासा ह। ई परम्परा से लोक-बेवहार आ संस्कार से सिरजाइल भासा ना ह। एक त ई दुनिया के सबसे नवीन भासा ह। एकरा बाद अबहीं तक कवनो भासा के ब्युत्पत्ति नइखे भइल। दोसरे ई कृत्रिम भासा ह जवना के वजह से एकरा में पहिले गद्य रचाइल। ई सबसे पहिले अनुबाद के भासा के रूप में साहित्त जगत के सामने आइल। एकर पहिल लेखक बारन आगरा वाला लल्लू लाल मतलब लाल कबि। ऊ सन्१८०२-३ में भागवत पुरान के दसवाँ अध्याय के कृस्न लीला के एह भासा में अनुबाद कइलें। जवना पोथी के नाम रखलें- प्रेमसागर। जवना के अंगरजी में अनुबाद कइलें डब्लू होलिंग्स सन् १८४८ ई. में। लल्लू लाल खड़ी बोली में सिंहासन बत्तीसी, बैताल पच्चीसी, शंकुतला, माधवानय के अलावे ब्रजभासा ब्याकरन भी लिखलें। सदल मिसिर लल्लू लाल के प्रेमसागर के बाद यजुर्वेद के रिसि नचिकेता, जेकर उलेख कठोपनिषद आ पुरान में मिलेला, के अनुबाद रूप में नासिकेतोपाख्यान ( संबत् १८६०), 'आध्यात्म रामायण' के अनुबाद 'राम चरित' (सन् १८०६) आदि रचना देवनागरी लिपि में कइलें। लल्लू लाल का खड़ी बोली पर ब्रजी के प्रभाव बा त सदल मिसिर का लेखन पर भोजपुरी के। ओइसहीं सदासुखलाल 'श्रीमद्भागवत' के अनुबाद 'सुख सागर' के नाम से कइलें।\nराजा लक्ष्मण सिंह (०९ अक्टूबर, १८२६ - १४ जुलाई, १८९६) सन् १८६३ ई. में कालिदास के ' अभिज्ञान शाकुन्तलम् ' के अनुबाद ' शाकुंतल नाटक, सन् १८७७ ई. में ' रघुवंशम् ' के अनुबाद ' रघुवंश ' महाकाब्य आ सन् १८८१ ई. में ' मेघदूतम्' का पूर्वार्ध के पद्यानुबाद आ सन् १८८३ ई. में ओकरा उत्तरार्ध के पद्यानुबाद कइलें। सन् १८६१ ई. में ' प्रजा हितैषी ' पत्र आगरा से निकललें। अइसहीं भारतेंदु हरिश्चंद के गुरु राजा शिवप्रसाद सितारेहिन्द सन् १८४५ ई. खड़ी बोली में ' बनारस अखबार ' निकललें। अरबी-फारसी मिलल हिन्दुस्तानी भासा आ फारसीलिपि के बदले अदालत में 'खड़ी बोली-हिन्दी' आ देवनागरी लिपि के प्रयोग खातिर एगो माँग-पत्र (लिपि सम्बन्धी प्रतिवेदन - कोर्ट कैरेक्टर इन दी अपर प्रोविंसेज ऑफ इंडिया) दिहलें। एकरा अनुसार भारतेंदु हरिश्चंद का पहिले खड़ी बोली खातिर हिन्दी सब्द के प्रयोग राजा शिवप्रसाद सितारे हिन्द कइलें आ सन् १८७३ ई. में भारतेंदु हरिश्चंद बड़ी जोर-सोर से खड़ी बोली हिन्दी के प्रचार-प्रसार अभियान के आगे बढ़वलें।\nभारतेंदु हरिश्चंद द्वारा खड़ी बोली हिन्दी के प्रचार-प्रसार अभियान के बावजूद ओह समय तक जहाँ खड़ी बोली हिन्दी गद्य-भासा के रूप में प्रयुक्त होत रहे त पद्य आ काब्य के भासा के रूप में ब्रजभासा के बर्चस्व बनल रहे। खुद भारतेंदु हरिश्चंद ब्रजभासा के कविता लिखत रहलें आ उच्च सिक्छा खातिर अंगरेजी के वकालत करत रहलें। खड़ी बोली हिन्दी के पद्य के भासा बनावे खातिर अयोध्या प्रसाद खत्री 'खड़ी बोली आंदोलन ' चलावत रहलें। ऊ सन् १८८७ ई. में ' खड़ी बोली का पद्य ' भाग-०१ आ सन् १८८९ ई. में ' खड़ी बोली का पद्य ' भाग-०२ नाम के पुस्तक लिखलें। सन् १८८८ ई. में ' खड़ी बोली का आंदोलन ' नाम के पुस्तक लिखलें। बाद में ई खड़ी बोली हिन्दी भारतीय स्वाधीनता आंदोलन आ सामाजिक-सांस्कृतिक जागरन का सङे बिचार के भासा बनल। जवना से ई भासा साहित्य के अलावे एह देस के सम्पर्क भासा के रूप में बिकसित होत गइल। बाकिर देस के स्वाधीन होखे के बाद ई खड़ी बोली हिन्दी दिनेदिन देसी भासा सब से आउर दूर होत गइल आ अपना ऊपर कृत्रिमता लाद के जनता के दूर राजकाज के भासा बनत चल गइल। जवना वजह से आम जनता आ राज-बेवस्था का बीच के खालीपन के अंगरेजी भर रहल बा आ आजुओ खड़ी बोली हिन्दी राजकाज, न्यायालय, सचिवालय, बिश्वबिद्यालय आदि खातिर अनुबाद के भासा बनल बा।\n' हिन्दी ' सब्द के ब्युत्पत्ति आ भासा के अर्थ में प्रयोग :\nहिन्दी भासा के बिद्वान लोग के एह ' हिन्दी ' सब्द के ब्युत्पत्ति आ नामकरन से जुड़ल ई सामान्य मत रहल बा कि ' हिन्दी ' के अर्थ ह - ' हिन्द के '। ई मूल रूप से फारसी के सब्द ह, जवना के सुरू में अर्थ रहे - हिन्द में इस्लाम धर्म के माने वाला मुसलमान लोग। बाकिर १९ वीं सदी आवत-आवत ई हिन्दी सब्द कवनो खास भासा के त ना, बल्कि भासा- समूह के वाचक जरूर हो गइल। एह ' हिन्दी ' सब्द के ब्युत्पत्ति आ नामकरन के बिसय में परम्परागत मान्यता ई बा कि ईरान के लोग, पारसी लोग, अवेस्ता वाला लोग आ चाहे फारसी बोले वाला लोग 'स ' के उचारन ' ह ' होत रहे। अवेस्ता में महाप्रान ध्वनि ना होखे।एह से ' ध ' के ' द ' हो गइल। एही से ऊ अवेस्ता भा फारसी बोले वाला पारसी- ईरानी लोग ' सिन्धु ' नदी के उचारन 'हिन्दू' आ ' सिन्ध ' के ' हिन्द ' करत रहे। ओह लोग के उचारन के मुताबिक एगो नदी के वाचक हिन्दू सब्द ओकरा किनारे,पास आ पार रहेवालन के हिन्दू आ ओह अस्थान के हिन्द कहे लागल। बाद में हिन्द सब्द में ईरानी के बिसेसनार्थक प्रत्यय ' ईक ' लगवला से 'हिन्दीक' हो गइल। जवना के अर्थ रहे - ' हिन्द के'। हिन्दियो सब्द के अर्थ उहे रहे - हिन्द के। एही अर्थ में हिन्दी सब्द के प्रयोग मध्यकालीन फारसी आ अरबी भासा में कई जगह भइल बा।\n ई ' हिन्दीक ' सब्द ग्रीक भासा में 'इन्दिक' आ 'इन्दिका', लैटिन में 'इन्दिया', अंगरेजी में 'इंडिया' आ चाइनीज में 'इन्दिको' हो गइल। फेर हिन्दीक का ' क ' के लोप भइला से ' हिन्दी ' सब्द बनल बा। बाकिर जदि अवेस्ता, पारसी आ फारसी के लोग 'स' के जगह 'ह' के उचारन करत रहे तो ऊ लोग 'अवेस्ता' के 'अवेह्ता', ' पारसी के पारही, फारसी के ' फारही ' आ संस्कृत के हंह्कृत काहे ना कहलन। खुद अवेस्ता में 'ह' के उचारन कई जगह ' ज ' काहे हो गइल बा- वराह-वराज, असुर-अजुर, नमस्-नमज, हिरण्य- जरन्य आदि। फारसी में 'स' से उचरित सब्द सरकार, सिपाही, सुरमा, सितम, सादगी, साज, सख्त, सखुन, सिफारिस, साया, समान, सागर, साल आदि काहे रहे। फारसी से अरबी में आइल सब्द सफर, सिफर, सतर, सान, सराय साकिन, साहिल आदि में ' स ' के उचारन कइसे होत रहे आ आजुओ कइसे हो रहल बा। एही से डॉ. राम विलास शर्मा ' भाषा और समाज' में लिखलें कि 'एहसे सिन्ध के हिन्द ईरान में बनल आ कि भारत में- एह समस्या पर अँजोर फइलल । '\nभारत के पुरान भासा भोजपुरी में सहित तमाम भारतीय भासा सब जइसन हकार प्रेम जगजाहिर बा। कई ध्वनियन के बदले 'ह' के हरसट्ठे उचारन होला ; जइसे - मस्जिद के महजिद, दसाईं के दहाईं, दसला के दहला, निश्चिंत के निहचिंत, पाषाण के पाहन, पुष्प के पुहुप, कृष्न के कन्हइया, केशरी के केहरी, वधु के बहू, मुख के मुँह, नख के नोह, गंभीर के गम्भीर, वाला के बदले- बेटावाला के बेटहा, बेटीवाला के बेटिहा, भूतवाला के भूतहा, टेंट वाला के टेंटिहा आदि।\nभारतीय भासा सब का हकार प्रेम के बिस्तार से बतावत डॉ राम विलास शर्मा 'भाषा और समाज' अनेक उदाहरन देले बारन; जिसे अस्मद् से अहम् आ अहम् से हम, एकादस के एगारह, द्वादस के बारह, कस्मीरी में शरद् के हरुद्, शाक के हाख, मूसल के मूहल, सांकल के हांकल आदि। एह तरह से ई हिन्दू, हिन्द आ हिन्दी आदि कवनो बिदेसी भासा-भासी आ खास करके अवेस्ता आ फारसी के उचारन पधति के फल ना ह। ई बहुत पुरान सब्द हवें स।\n डॉ. भोलानाथ तिवारी के मुताबिक छठी सदी के पहिलहीं से ईरान के लोग हिन्दुस्थान के भासा संस्कृत खातिर ' जबान-ए-हिन्दी ' सब्द के प्रयोग करे लागल रहे। तिवारी जी लिखलें बारन कि सन् १४२४ ई. तक बिदेसन में संस्कृत खातिर हिन्दी सब्द के प्रयोग होत रहे। भासा के अर्थ में हिन्दी सब्द के पहिले बिदेसी सन् १३३३ ई. में इब्त बतूता अपना ' रेहला बाज अलजदरात बिल हिन्दी ' मतलब कुछ दीवारन पर हिन्दी में लिखल रहे, में प्रयोग कइले बारन। जबकि ई 'हिन्दी' सब्द आज के ' खड़ी बोली ' खातिर ना होके ' संस्कृत ' खातिर बा। तैमूरलंग का पोता के समय ( सन् १४२४ ई. ) में शर्फुद्दीन यज्दी तैमूरलंग आ ओकरा परिवार के बारे में ' जफरनामा ' नाम के एगो किताब लिखलस। जवना में एक जगे लिखल बा कि 'राव' सब्द हिन्दी के ह। बिदेस में भारतीय भासा खातिर हिन्दी सब्द के संभवतः ई पहिलके प्रयोग बा।' (हिन्दी भाषा का इतिहास; पन्ना - ५४-५५)।\nभारत का भासा के अर्थ में हिन्दी सब्द के पहिल भारतीय प्रयोग इस्लामिक कबि नूर मुहम्मद सन् १७७३ ई. में लिखलें- ' हिन्दू मग पर पांव न राख्यौ। का जौ बहुतै हिन्दी भाख्यौ।' बाकिर इहंवो ई हिन्दी सब्द हिन्दुस्थान में रहे वाला मुसलमान लोग खातिर कइल गइल बा। आगे चलके भारतीय भासा के रूप में बेवहार होखे वाला अरबी-फारसी, संस्कृत आ आउर देसी भारतीय भासा से हिन्दू लोग का संस्कृत सहित आउर भासा के सब्द आदि निकाल के अरबी-फारसी के आधार पर उर्दू भासा के नेंव दिआइल। सन् १८०० ई. के आसपास मुरादशाह लिखलें -\n' झिंझोड़ा फारसी के उस्तख्वाँ को\nकिया पुर मग्ज तब हिन्दी जबाँ को\nफसाहत फारसी से जब निकाली\nलताफत शेर में हिन्दी के डाली।।'\n' हिन्दी सब्द के बेवहार एकरा बिरूद्ध सामान्य अर्थ में लगभग १९वीं सदी के मध्य तक मिलेला। (हिन्दी भाषा का इतिहास; पन्ना- ५९)\n१९वीं सदी से पहिले भारत के मूल सनातनी निवासी लोग खातिर ' हिन्दू ' सब्द आ हिन्दू लोग का मूल निवास अस्थान में 'हिन्दुस्थान' कहल जात रहे। जवना के उचारन डॉ. सुनीति कुमार चटर्जी के अनुसार ईरानी लोग ' हिन्दुस्तान' करत रहे। इस्लामिक देसन के लोग भारत में बस गइल मुसलमान लोग के ' हिन्दी ' आ ओह लोग का भासा के ' जबान-ए- हिन्दी ' हिन्द का मुसलमान लोग के जबान कहत रहे । अमीर खुसरो फारसी, अरबी, हिन्दवी आ भाखा के कबि रहलें। हिन्दवी आ भाखा में एह से लिखत रहलें कि उनकर मतारी अरबी-फारसी ना समुझत रहली। खुसरो अपना के हिन्दुस्तानी तुर्क कहत रहलें - 'तुर्क हिन्दुस्तानियन मन हिन्दवी गोयम जवाब।' मतलब- 'हम हिन्दुस्तानी तुर्क हईं, हिन्दवी में जबाब दीहिले।' बाकिर ऊ अपना ग्रंथ 'नुहसिपर' में इहाँ का एगारह भासा के नाम गिनवले बारन ओकरा में हिन्दवी आ हिन्दी के उलेख नइखे। अबुल फजल अपना 'आइने अकबरी ' में बारह भासा के नाम गिनवले बारन ओहू में हिन्दवी आ हिन्दी के चर्चा नइखे। अमीर खुसरो के बहुत बाद में एगो 'खुसरोशाह' नाम के कबि भइल रहस। उनका ग्रंथ ' खालिक बारी ' में हिन्दी सब्द आइल बा। जवना में हिन्दी के 'काना' सब्द एक आँख वाला आ फारसी में 'कोर' सब्द आन्हर खातिर प्रयुक्त होखे के उलेख बतावल जाला। कुछ बिद्वान शाही मिराजी के ' यों देखत हिन्दी बोल ' (सन्१४७५ई.), शाह बुरहानुद्दीन के ईर्शादनामा में आइल ' ऐब न राखे हिन्दी बोल ' (सन्१५८२ई.) आ सूफी नूर मुहम्मद के ' हिन्दू मग में पाँव न राख्यों। का जो बहुते हिन्दी भाख्यों। ( सन् १७७३ ई.)' के आधार लेके हिन्दी भासा का पुरान परम्परा के उलेख करेला। बाकिर एह सब लोग में ' हिन्दी ' सब्द भासा के बाचक ना होके हिन्द के मुसलमान आ ओह लोग का अरबी-फारसी मिलल हिन्दवी भा हिन्दुई बोल खातिर आइल बा।\n' हिन्दी ' सब्द के बर्तमान अर्थ में सबसे पहिल लिखल प्रयोग कैप्टेन टेलर सन् १८१२ ई. में फोर्ट विलियम कॉलेज का बार्सिक बिबरन में कइलें- ' हम खाली हिन्दुस्तानी चाहे रेख़्ता के जिक्र कर रहल बानी, जवन फारसी लिपि में लिखल जाला।---- हम हिन्दी के जिक्र नइखीं कर रहल, जवना के आपन लिपि बा।' (Imperial Records, Vol- 4, Page -276-77)\nसन् १८२४ ई. में फोर्ट विलियम कॉलेज के हिन्दी के प्रोफेसर विलियम प्राइस हिन्दी के लगभग सब सब्दन के संस्कृत होखे के बात कहलें आ हिन्दुस्तानी का सब्दन के अरबी-फारसी होखे के। एह तरह से हिन्दी आ हिन्दुस्तानी दूनों दू भासा-रूप के बाचक रहे। तबे त सन् १९३६ ई का भारतीय राष्ट्रीय कांग्रेस अधिवेसन में महात्मा गाँधी का कहला पर ई प्रस्ताव पारित कइल गइल रहे कि आज से आ अबहीं से कांग्रेस के कार्यवाही हिन्दी चाहे हिन्दुस्तानी में सम्पादित होई। मतलब ओह समय तक हिन्दी आ हिन्दुस्तानी दूनों दूगो भासा रहे आ गाँधी जी के सुरूआती झुकाव हिन्दुस्तानी मतलब अरबी-फारसी सहित तमाम भारतीय भासा सब का मेल से बनल भासा-रूप के ओर रहे। ताकि ऊ सउँसे देस के सम्पर्क भासा बने आ देस के एकता का डोर से जोड़े। बाकिर ओकरा में अरबी-फारसी के बर्चस्व-बहुलता के देखके भारत के सनातनी बहुसंख्यक बर्ग स्वीकार ना कइल आ हिन्दी के खड़ी बोली वाला भासा-रूप प्रचलित हो गइल।\nएह तरह से जे बिद्वान लोग १९वीं सदी का पहिले के उत्तर भारतीय भासा सब का साहित्त के हिन्दी के साहित्त बतावेला। ऊ दरअसल हिन्दी के साहित्त ना होके भाखा भा भासा के रूप में प्रचारित ब्रजभासा, राजस्थानी, गुजराती, पंजाबी, भोजपुरी-अवधी, मैथिली आदि के साहित्त हवें स। हिन्दी भासा के पुरान आ ब्यापक बतावे का उदेस से उत्तर भारत के सब भासा का साहित्त के हिन्दी के साहित्त बता दिहल गइल। अइसन इस्थिति में उत्तरे भारत के काहे सउँसे भारत का भासा सब के हिन्दी-परिवार के भासा मान लेवे के चाहीं। काहे कि सउँसे भारत हिन्द भा हिन्दुस्तान ह आ इहाँ के हर बोली-भासा के प्रतिनिधि भासा भा सम्पर्क भासा हिन्दी ह। बाकिर अइसन ना हो सकल। जवना के चलते भासा आ मातृभासा के लेके उत्तर भारत में आजुओ अराजक भ्रम के इस्थित बनल बा आ उत्तर भारत के तमाम मातृभासा आ भासा खड़ी बोली- हिन्दी आ ओह हिन्दी के बर्चस्वबादी हिमायती लोग का साम्राजबादी सोच आ खोंच के सिकार होके अपना अधिकार से बंचित हो रहल बा।\nसउँसे संसार में खड़ी बोली-हिन्दिए एगो अइसन भासा बा जवन सबसे पहिले गद के भासा के रूप में आपन पहचान बनावल, ना त संसार के हर भासा में पहिले पद साहित्त लिखाइल। भले बेवहार में ओकर गद रूप रहल होखे। खड़ी बोली हिन्दी पहिले अनुबाद के भासा बनल फेर संबाद के। मौलिक साहित्त आ ओहू में पद साहित्त के भासा बहुते बाद में बनल। एकरा बिकास में भोजपुरी क्षेत्र का साहित्तकारन के अलावे गैर हिन्दी भासी क्षेत्र का साहित्तकार आ देस का आजादी के लड़ाई में लागल देसवासी लोग के बहुते बड़ जोगदान बा।


February 2011 – टटका खबर\nसठियाइल दिमाग के बजट\nकेन्द्र सरकार के बजट पर बंगाल चुनाव के छाप साफे नजर आइल जब बंगाल आ केरल खातिर विशेष प्रस्ताव दिहल गड़ल. कविगुरु रविन्द्र नाथ टैगोर का नाम पर एक करोड़ रुपिया के पुरस्कार के एलान कइल गइल बा. बजट के कुछ खास बिन्दू ई रहली सँ तीन के तिकड़म वित्त मंत्री के प्रस्ताव में कई…\nRead More about सठियाइल दिमाग के बजट\nमैच ड्रा हो गइल\nभारत आ इंगलैण्ड के बीच के वर्ल्ड कप मैच में आखिरी ओवर दम साध के देखे वाला बन गइल रहे. एक बेर त लागल कि भारत जीतत जीतत हार गइल बाकिर अंत में मैच ड्रा हो के रहि गइल. अपना पारी में भारत पचासवाँ ओवर के एक गेंद बाकिये रहते ३३८ रन बना के आलइउट…\nRead More about मैच ड्रा हो गइल\nगोरखपुर विश्वविद्यालय में भोजपुरी के विभाग बनावे के माँग\nपूर्वांचल राज्य स्थापना समिति आजु गोरखपुर विश्वविद्यालय के कुलपति से भेंट कर के एगो ज्ञापन सँउपलसि जवना में भोजपुरी भाषा के एगो स्वतंत्र विभाग बनावे के माँग कइल गइल बा. समिति के कहना बा कि एह इलाका में भोजपुरी भाषा के पढ़ाई आ ओहपर शोध के कवनो दोसर इन्तजाम नइखे. भोजपुरी क्षेत्र के विश्वविद्यालय होखला…\nRead More about गोरखपुर विश्वविद्यालय में भोजपुरी के विभाग बनावे के माँग\nछपरा विश्वविद्यालय के कुलपति कोर्ट में आत्मसमर्पण कइले\nगया में होखत एगो कार्यक्रम में भोजपुरी गायिका देवी का साथे गलत आचरण करे वाला कुलपति दिनेश प्रसाद सिन्हा आजु शुक का दिने गया के एगो अदालत में सरेण्डर कर दिहले जवना का बाद उनुकर जमानत याचिका मंजूर कर लिहल गइल. पिछला आठ फरवरी के बोधगया के एगो होटल में शादी समारोह का दौरान दिनेश…\nRead More about छपरा विश्वविद्यालय के कुलपति कोर्ट में आत्मसमर्पण कइले\nबिहार के बजट में फेर विधायक निधि शुरु हो गइल हाथ घुमा के\nबिहार के विधायक निधि बहुते हल्ला कर के हटावल गइल रहे कि एहसे भ्रष्टाचार पसरत रहे. बाकिर कहल गइल बा कि चोर चोरी से जाई त जाई तुंम्बाफेरी से ना जाई. अब ओहि तरह के योजना फेर शुरु हो रहल बा. आजु पेश बजट में छह सौ चौवालिस करोड़ रुपिया विधायक लोग के मनपसन्द योजना…\nRead More about बिहार के बजट में फेर विधायक निधि शुरु हो गइल हाथ घुमा के\nरेल बजट में जवन भोजपुरी बेल्ट के मिलल\nरायबरेली जौनपुर एक्सप्रेस रोजाना आसनसोल गोरखपुर साप्ताहिक एक्सप्रेस छपरा सिवान का रास्ते गोरखपुर यशवन्तपुर साप्ताहिक एक्सप्रेस वाया फैजाबाद, कानपुर, भोपाल, काचेगुडा आसनसोल गोंडा साप्ताहिक एक्सप्रेस वाया छपरा मऊ शाहगंज अयोध्या वाराणसी अहमदाबाद साप्ताहिक एक्सप्रेस वाया अजमेर बड़काकाना डेहरी आन सोन पैसेंजर लखनऊ इलाहाबाद एक्सप्रेस अब विंध्याचल ले जाई हाजीपुर फुलवरिया पैसेंजर अब बथुआ बाजार तक…\nRead More about रेल बजट में जवन भोजपुरी बेल्ट के मिलल\nयूपी में शिक्षा के अधिकार ना लागू हो सके\nउत्तर प्रदेश के सरकार साफ कह दिहले बिया कि जबले केन्द्र सरकार पूरा खरचा ना दी तबले राज्य में शिक्षा के अधिकार देबे वाला कानून ना लागू कइल जाई. प्राथमिक शिक्षा मंत्री कहलन कि सगरी तइयारी पूरा हो चुकल बा बाकिर जब ले केन्द्र से एक हजार आठ सौ सत्तर करोड़ रुपिया मिल नइखे जात…\nRead More about यूपी में शिक्षा के अधिकार ना लागू हो सके\nमायावती के पूर्वांचल दौरा\nउत्तर प्रदेश के मुख्यमंत्री मायावती आजु मऊ, बलिया, आजमगढ़ आ गाजीपुर जिला के दौरा कइली आ जिला अस्पताल, अंबेदकर गाँव, मलिन बस्ती, कांशीराम आवास योजना वगैरह के निरीक्षण कइली. उनुका दौरा पर बलिया में प्रशासन कर्फ्यू जइसन माहौल बना दिहले रहुवे. मुख्यमंत्री के दौरा से अउर कुछ होखे भा ना हर जगहा बरीसन से अधूरा…\nRead More about मायावती के पूर्वांचल दौरा\nबिहार में हर प्रमण्डल में मेडिकल कालेज होखी\nस्वास्थ्य मंत्री अश्विनी कुमार चौबे बतवले बाड़न कि बिहार सरकार अगिला साल चार गो नया मेडिकल कालेज खोले जा रहल बिया. सरकार के योजना बा कि राज्य के हर प्रमण्डल में एगो मेडिकल कालेज रहे. एकरा अलावे हर जिला अस्पताल में तीन तीन सौ बेड अउरी बढ़ावल जाई. हर आशा कार्यकर्तृ के मेडिकल किट दिहल…\nRead More about बिहार में हर प्रमण्डल में मेडिकल कालेज होखी\nपंचायत चुनाव के नामाकंन के सिलसिला शुरू भइल\nबिहार के सैंतीस जिलन के साठ प्रखण्डन में पंचायत चुनाव खातिर नामांकन के सिलसिला आजु बियफे से शुरु हो गइल. पहिला चरण के मतदान २० अप्रेल के करावल जाई. नामांकन तीन मार्च तक, जाँच सात मार्च तक, आ नाम वापसी ९ मार्च तक हो सकेला. मुखिया, सरपंच, पंचायत समिति के सदस्य, आ गाँव कचहरी के…\nRead More about पंचायत चुनाव के नामाकंन के सिलसिला शुरू भइल\nछपरा विश्वविद्यालय के कुलपति पर विशेषाधिकार हनन के मामिला\nमशहूर गायिका देवी का साथ अभद्र व्यवहार के मामिला जगजाहिर होखला का बाद आ विधानसभा में एह मसला के उठला का बाद जेपी विश्वविद्यालय छपरा के कुलपति दिनेश प्रसाद सिन्हा देवी के पिता के निलंबित कर दिहले बाड़, कुलपति के एह आचरण का खिलाफ अब उनुका पर विधानसभा में विशेषाधिकार हनन के मामिला चलावल जा…\nRead More about छपरा विश्वविद्यालय के कुलपति पर विशेषाधिकार हनन के मामिला\nसरस्वती पूजा में शीला के जवानी पर नाचल अपसंस्कृति\nकाल्हु छपरा के मढ़ौरा में आयोजित इप्टा के कार्यक्रम संबोधित करत मारीशस के विद्वान डा॰ सरिता बुद्धू कहली कि सरस्वती पूजा के आयोजन में शीला के जवानी पर नाचे वाला नवही अपसंस्कृति फइलावत बाड़े आ एगो रंगकर्मी संस्थान होखला का नाते इप्टा के ई फर्ज बनेला कि ऊ एह अपसंस्कृति का खिलाफ पहल करे. उनुका…\nRead More about सरस्वती पूजा में शीला के जवानी पर नाचल अपसंस्कृति\nबलिया के सुपरिचित चेहरा, मुरली छपरा प्रखण्ड के पूर्व ब्लाक प्रमुख, विक्रम गैस एजेंसी के संचालक, आ महात्मा गाँधी इन्टर कालेज दलन छपरा के प्रबन्धक सतीश विक्रम सिंह के काल्हु प्रतापगढ़ में एगो सड़क दुर्घटना में निधन हो गइल. ऊ अपना क्वालिस कार से इलाहाबाद से लखनऊ जात रहले जब मेवई रेलवे क्रासिंग का लगे…\nRead More about सड़क दुर्घटना में सतीश विक्रम सिंह के निधन\nआखिरकार केन्द्र सरकार के विपक्ष के माँग मानही के पड़ल आ टूजी स्पेक्ट्रम घोटाला के जाँच संसदीय समिति से करावे के सकारे के पड़ल. आजु प्रधानमंत्री मनमोहन सिंह लोकसभा स्पीकर मीरा कुमार से एह बात के गोहार कइले कि टू जी स्पेक्ट्रम घोटाला के जाँच करावे खातिर संसदीय समिति के गठन के प्रक्रिया शुरु कइल…\nRead More about बजलऽ ए शंख बाकिर बाबाजी के पदा के\nजगदीश गोवर्धन के पचास दिवसीय भारत भोजपुरी यात्रा\nमारीशस के पूर्व स्वास्थ्य मंत्री जगदीश गोवर्धन अपना पचास दिन के भारत भोजपुरी यात्रा का सिलसिला में आजु दिल्ली चहुँपले जहाँ उनकर भोजपुरी समाज के लोग स्वागत अभिनन्दन कइल आ एह मौका पर भोजपुरी के संविधान के आठवीं अनुसुची में शामिल करावे के माँग एक बेर फेर पुरजोर तरीका से उठावल गइल. दिल्ली के प्रेस…\nRead More about जगदीश गोवर्धन के पचास दिवसीय भारत भोजपुरी यात्रा\nमनोज तिवारी का टीम में खेली लालू प्रसाद के बेटा\nशाहरुख खान के कोलकाता नाइटराइडर्स का तर्ज पर भोजपुरिया मेगास्टार मनोजो तिवारी एगो टीम खरीदले बाड़न बाकिर जेपीएल में. जेपीएल माने झारखण्ड प्रीमियर लीग जवना के मैच मार्च में शुरु होखे जा रहल बा. एह लीग में मनोज तिवारी के टीम फ्रंटलाइन जमशेदपुर जाबांज का तरफ से तेजस्वी यादव खेलीहें जे एहसे पहिले दिल्ली डेयरडेविल्स…\nRead More about मनोज तिवारी का टीम में खेली लालू प्रसाद के बेटा\nजीत गइल भारत वर्ल्ड कप के पहिला मैच\nभारत विश्व कप क्रिकेट के पहिलका मैच में बांगलादेश का धरती पर बांगला देश के 87 रन से हरा दिहलसि. भारत अपना पारी में चार विकेट का नुकसान पर 370 रन बनवले रहुवे आ बांगला देश के 371 रन बनावे के लक्ष्य मिलल रहे. बाकिर बांगला देश9विकेट का नुकसान पर 283 रन बना…\nRead More about जीत गइल भारत वर्ल्ड कप के पहिला मैच\nअब बिहार दिवस का अवसर पर भोजपुरी फिल्मोत्सव\nअगिला २२ मार्च के बिहार दिवस मनावल जाई. एही तारीख के बिहार राज्य के गठन भइल रहे. एह मौका पर बिहारियत जगावे खातिर तय कइल गइल बा कि भोजपुरी फिल्म आ बिहार के बारे में बनल डाकूमेन्टरियन के देखावल जाई. फिल्म समारोह मोना सिनेमा में होखी जवना में सात गो चुनल भोजपुरी फिल्म देखावल जाई….\nRead More about अब बिहार दिवस का अवसर पर भोजपुरी फिल्मोत्सव\nभोजपुरी फिल्मोत्सव के तिसरका दिन\nभोजपुरी फिल्मोत्सव के तिसरका दिने पटना में देवी कमाल कर दिहली. आइल त रहले मनोज तिवारी आ रविकिशन दुनु जने, बाकिर दर्शकन के दिल जीतली भोजपुरी के गायिका देवी. उनकर गीत “अगुरी में डँसले बिया नगिनिया रे, ए ननदी सईंया के बोला द” दर्शकन का साथ साथ मनोज तिवारी आ रविकिशनो के नचा दिहलसि. मनोज…\nRead More about भोजपुरी फिल्मोत्सव के तिसरका दिन\nनालायक विद्यार्थी अपना के सत्तर फीसदी नंबर दिहलसि\nजेकरा पर पूरा स्कूल के नाज रहे आ सभे मानत रहे कि लड़िका पढ़े में बहुते बढ़िया बा ऊ महाफिसड्डी निकलल. बिना महतारी से पूछले कुछ ना कर सके, कुछ ना बता सके. तबहियो आजु जब स्कूल के मास्टर लोग ओकरा से सवाल जवाब कइल त ऊ अपना के बहुते तेज बतवलसि आ कहलसि कि…\nRead More about नालायक विद्यार्थी अपना के सत्तर फीसदी नंबर दिहलसि


मारि देब गोली, केहू ना बोली ! – बतंगड़ 71 – Anjoria\nमारि देब गोली, केहू ना बोली ! – बतंगड़ 71\nफरवरी 2, 2018 केहू ना बोली, बतंगड़, मारि देब गोली\nखबरदार, जे एह देश में भारत माता के जयकारा लगवल त ठीक ना होखी. मार देब गोली आ केहू ना बोली ! काहे कि गोली मारे से पहिले पाकिस्तान जिन्दाबाद के नारा लगा देब आ एह नारा का बाद ना त कवनो राजनीतिक गोल बोली, ना कवनो मीडिया, ना अदालत, ना कोर्ट कचहरी वाला. सभे अनजान बन जाई हमरा मजहब से. हमरा के शान्तिदूत, भटकल नौजवान, असामाजिक तत्व आ पता ना अउर कवना-कवना नाम से बोलावल जाई. बाकिर केहू क हिम्मत ना होखी कि हमरा मजहब के नाम ले लेव. देश में मोदी के सरकार बा त रहो, ओह से हमरा सेहत पर कवनो असर नइखे पड़े जात. भाजपा के चाहे कतनो बदनाम कर लीहल जाव कि ऊ हिन्दूवादियन के गोल हा, बाकिर ऊ अपना सेकूलर बेवहार से परे ना जा पाई आ अपना के सेकूलर कहे वालन के लाख फिरकावाराना हरकत का बावजूद ओहनी के केहू कमूनल ना कहि सके.\nकुछ दिन पहिले एगो स्कूल बस प अनेरियन का पथराव का तुरते बाद मीडिया के कुकुरन के पता चलि गइल कि ऊ हिन्दू आ हिन्दुओ में राजपूत हउवन स आ ओकरा बाद चैनलन का पैनलन प होखत कुकुर बझाँव मे चिचिया-चियिया के फ्रींज का खिलाफ बोले वालन के हमरा सामने आवते ठकुआ मारि दी. ऊ बताइए ना सकीहें कि हम कवना कौम के हईं आ कतना नमकहरामन में से हईं. खाएब हिन्दुस्तान के आ गाएब पाकिस्तान के. केरल, कश्मीर, कर्नाटक, बंगाल में जब मन करे तब कवनो हिन्दू के हलाल कर सकीलें बाकिर का मजाल जे कवनो चैनल भा सरकार हमहन प सवाल उठा सके. देश के सगरी गोल हिन्दुवन के एही चलते अतग-अलग गुटन में तूड़े में लागल बाड़ें कि देश के अकलियत के कवनो दिक्कत परेशानी मत होखे.\nअउर त अउर, कश्मीर सरकार में शामिल भाजपो हमनी के सगरी कुकर्म माफ क के हमहन के सरकारी नौकरी, वजीफा, लाखों के अनुदान आ पता ना अउरिओ का का देबे में लागल बिया. चरखाना वाला गमछा पहिर के इफ्तार के भोज खाए वाला देश के गृहमंत्रीओ हमनी प ओतने मेहरबान हो जइहें जतना कवनो कांग्रेसी हो सकत रहुवे. हमहन के दुनु हाथ में लड्डू बा. अब देख लीं बंगाल में सरकार चलावे वाला गोल हमहन से हिन्दू लइकियन के बिआह करावत बाड़ें त कर्नाटक सरकार हमहन पर से फिरकावाराना अपराधन वाला मुकदमा हटा लेबे के एलान कइले बाड़ें. महाराष्ट्र के आजाद मैदान में शहीद ज्योति के लाति से मार के तूड़ दीहला का बावजूद ओकरा प कवनो एक्शन ना लीहल जा सकल. बरीसन से हिन्दुवन के भगवान राम के फाटल चादर का ओट में रहे के पड़त बा आ अदालत का लगे समय नइखे कि ओकर सुनवाई करि सको. अगर किनहू जाना सुनवाई करे के कोशिश करीहें त उनुका खिलाफ महाभियोग ले आवे के सरंजाम होखे लागी.\nपता ना तोहनी के बुझाला कि ना कि जब-जब बबुआजी विदेशे जालन त ओहिजा से लवटते देश में कवनो ना कवनो नया बखेड़ा खड़ा हो जाला. हर बेर उनुका के सीखा-पढ़ा के भेजल जाला. अफसोस कि मरदा का लगे दिमागे नइखे आ कुछुए दिन में ओकरा के फेरु से सिखावे-पढ़ावे के जरुरत आ जाला. देख ल सँ, अगिला लोकसभा चुनाव आवे से पहिलहीं देश भर में हिन्दुवन के अपने में लड़वा देबे के पूरा खाका तइयार क के राखल बा कई एक जगहा त ओकरा प अमलो कइल शुरु हो गइल बा. कबो गुर्जर के, कबो जाट के, कबो पटेल के, कबो दलित के, त कबो राजपूत के उकसा के सरकार का खिलाफ खड़ा करावले जा रहल बा. काहें कि हमहन सेकूलर कहाए वाला फिरकावादियन के नीमना से मालूम बा कि अगर हिन्दू एकवट गइलें त फेरु मोदी के हरावल मुश्किल हो जाई. मोदी के हरावे के बा, त तोहनी हिन्दुवन के टुकी-टुकी कइल जरुरी बा. पहिले सामाजिक तौर प आ बाद में ध-ध के एक-एक जने के काटब सँ, बस तोहनी देखत रह सँ आ कबो बेरोजगारी, कबो आरक्षण, कबो जाति अभिमान के तड़ाई लड़त रह सँ. तबहिएं हमहन के प्लान पूरा हो पाई. खबरदार जे कतहीं भारत माता के जय बोलल सँ त. आ बोलहीं के होखे त अपना इलाका में बोलीह सँ ना त हमनी का इलाका में बोलब सँ त मारि देब गोली केहू ना बोली. फेर मत कहीह सँ कि पहिले से धिरवनी ना !\nआपन धियवा नीमन रहीत त बिरान पारित गारी ! – बतंगड़ 70\nना ओनिये के ना एनिये के – बतंगड़ 72


दिल्ली में सीधा आधा दाम पर बिक्री शुरू, घर ले जाइए, कपड़े से लेकर इलेक्ट्रॉनिक्स तक. सारा पुराना स्टॉक हटेगा!.. – Himachali Khabar\nदिल्ली में सीधा आधा दाम पर बिक्री शुरू, घर ले जाइए, कपड़े से लेकर इलेक्ट्रॉनिक्स तक. सारा पुराना स्टॉक हटेगा!..


चौबे गइले छब्बे बने - डा उमेशजी ओझा - मैना: भोजपुरी साहित्य क उड़ान (Maina Bhojpuri Magazine)\nHome डा उमेशजी ओझा लोककथा Katha चौबे गइले छब्बे बने - डा उमेशजी ओझा\nचौबे गइले छब्बे बने - डा उमेशजी ओझा\nजाने केतने काथा-कहानी हमनी के लोक में छितराइल बाड़ी सऽ अउरी काथा कहे अउरी सुने के परम्परा खतम हो गइला के कारन बिलात जात बाड़ी सऽ। एह बेरा ई जरूरी बा कि एह काथा-कहानी के सोझा ले आवल जाओ जेसे आवे आली पीढ़ियो के ओकरा से चिन्हकारू बनावल जा सके। डा उमेशजी ओझा जी बटोरल इह लोककथा 'चौबे गइले छब्बे बने' कइगो रुप में अलगा-अलगा पात्रनन के हाथे-गोड़े उत्तर भारत और भोजपुरिया इलाका में कहल-सुनल जाले।\n- राजीव उपाध्याय\nसबेरे- सबेरे गाँव के बहरी आपन बगइचा में नन्दू आम के फेड़ के जरी प बइठल दतुअन करत रहले. तबही देखत बाड़े कि गाँव के पंडीजी आपन हाथ में लोटा लेले उदास मन चलल आ रहल बाड़े. नियरा आवते नन्दू पंडीजी से पूछिये दिहले. “ पंडीजी गोड़ लागत बानी! अतना उदास काहे बुझात बानी?”\nपंडीजी आगे पीछे देखिके कुछ कहल चहले; बाकी तेजी से आगे बढ़त कहले, “रुक, नन्दू, पहिले हलुक होके आवेद.”\n‘बुझात बा पंडीजी के लगे कवनो बड़हन समस्या बा, रुके के चाही.’ सोचि के नन्दू फेड के जरी प बइठल पंडीजी के राह देखे लगलें.\nशिवपुर गाँव में पाहिले से एगो वैद मोलवी साहेब रहले. शिवपुर गाँव के आ ओह गाँव के अगल-बगल गाँव के लोग उनका लगे आपन बेमारी के देखावे खूब आवत रहले. मोलाबी साहेब उ लोग से ढेर पइसा लेट रहले. पंडीजी जब बैयदी पढ़ी के अइनी त उहोके आपन बैद्शाला खोल दिहली. बाकी उनकर दूकान ना चालत रहे. उ आपन दूकान में झंख मारत रहले.\nपंडीजी के आवते नन्दू आपन जगह से उठिके पंडीजी के लगे गइले. “का बात बा पंडीजी?”\n“अरे का कही नन्दू, कहतो ख़राब लागत बा, बाकी तहरा पूछे के कारण बतावत बानी. एक बारिस हो गइल. गाँव में दवाई बाटत. बाकी कवनो फायेदा नइखे होत. ओहिजे मोलाबी जी के दवाई कऽ दुकान खुबे चलत बा. अब बुझात बा कि दूकान बन कऽके शहर चली जाइ.”\n“बस पंडीजी अतने से घबरा गइनी. एह में सोचे का बा.? हमार बात मानी. एगो काम करी. छापा खाना जाइ, आ एगो परचा छपवाइ कि “हमारा किहे शर्तिया इलाज कइल जाला बेमारी ठीक ना भइला प १,००० रूपया वापस कइल जाइ.”\n“एह से का होई?”\n“पहिले छपवाइ त. ओकरा बाद हमारा से मिलब.”\nपंडीजी परचा छापवा के आपन गाँव आ दोसरो गाँव में बटवा दिहले. परचा बाटते पंडीजी के दोकान में रोगी के देखावेवाला के भीड़ लाग गइल. पंडीजी के दूकान चल निकलल. रोजे खूब भीड़ लगेलागल. मोलबी साहेब के लगे एको आदमी ना जात रहले. सोचे लगले कि पंडीजी के कुछुओ करेके पड़ी. ना त हमार रोजिये बन कर दिहे. भूके मरे के अलावे कवनो उपाये ना रही जाइ? ओकरा बादे मोलबी साहेब आपन भेस बद्लिके पहुच गइले. पंडीजी के दवाईखाना, पंडीजी के दवाईखाना के रोगियन के बिच बइठल सोचत रहले कि कइसे आ कवन बेमारी बताइ जवना से पंडीजी के भंडा फुट जाव, आ रोगी त भड्किये जास, आ हमहू पंडीजी से बेमारी ठीक ना कर पावेसे १००० रुपइया झटक लिही. सोचते- सोचते मोलबिओ साहेब के नम्बर आ गइल. पंडीजी, मोलबी साहेब के भेष बदलल देखिके कुछ चिहइले, बाकी जलदिये अपने-आपके सम्हारत, अनजान बनल पुछले, "बताइँ आपन नाँव बताइँ?"\n“रहीम! रहीम नाम ह हमार.”\nबताइँ का भइल बा?”\n“अरे का कही बैदजी, बस समझ जाइ कि, एह उमिर में कतही मन लागत नइखे. बेटा पतोह छोड़ के चल गइल बा. केहू-केहू कीहें कइसहू जी लेत बानी. कालहु रातिखानी से हमारा मुँह के स्वाद चली गइल बा. कुछ बुझाते नइखे कि का खात बानी. अइसन कवनो दवाई दिही कि हमारा स्वाद आ जाऊ.”\n“बस अतने, तुरंते ठीक हो जाइ, घबराइ मत.” ओकरा बाद पंडीजी आपन स्टाफ के आवाज़ दिहले, “अरे रामू देख आलमारी के उपरी खाना में पांच नम्बर के शीशी राखाल होइ, एक ठेपी दवाई ढारी के मोलबी साहेब के पीया द.”\nरामू दवाई के शीशी लेले मोलबी साहेब लगे आके मुँह कहि के अउरी मोलबी साहेब के मुह खोललें रामू एक ठोप दवाई मोलबी साहेब के मुँह में ढारी दिहलें. दवाई मुँह में जाते, मोलबी साहेब, ओतने जल्दी दवाई के बाहर फेकत, “इइ का पंडीजी, दवाई के बदले किरासन तेल पिआवत बानी.”\n“ निकाल हमारा फीस, तहार मुंह के स्वाद आ गइल, तहार बेमारी ठीक हो गइल.”\nदवाईखाना में बइठल सभ रोगी पंडीजी के बडाई करे लागल। मोलबी साहेब, आपना के हारल महसूस करत पंडीजी के देखे के फीस २०० रूपया देके चल दिहले.\nफेरु थोड़े दिन बाद मोलबी साहेब पहुच गइले पंडीजी के लगे। पंडीजी मोलबी साहेब के देखते, “ आईं आईं रहीम भाई, कहीं कइसे-कइसे आइल बानी, तबियत त ठीक बा नू”.\n“अरे ना, देखिना आजू सबेर से के जाने का हो गइल बा कि कुछ इयादे नइखे रहत, बुझात बा कि हमार इयादास्त चली गइल बा”.\n“आच्छा, हम काहे खातिर बानी. अबहीएं राउर इयादस्त ले आवत बानी. बइठी.” मोलबी साहेब के बइठावत, रामू के आवाज़ दिहले, अरे रामू, देख पाँच नम्बर के शीशी के दवाई ले आवऽ, एक ठोप मोलबी साहेब के दऽ,”\n“अरे ओह में त किरासन के तेल बा!”\n“निकाल हमार फीस, तहार बेमारी त ठीक हो गइल. तहार इयादस्त आपस आगइल.”\nमोलबी साहेब फेरु से आपना के हारल महसुस कइले आ २०० रुपया निकालि के पंडीजी के फीस देके चली गइले.\nअब मोलबी साहेब परेसान हो गइले, सोचे लगले कि का करी कइसे रोकी पंडीजी के, उनकर दवाई दूकान त दिन दुनी रात चौगुनी बढ़ले चलल चल जात बा. बाकी हमहू हार ना मानब पकिया मोलबी बानी,. “देखत बानी कब ले पंडीजी उनकर जाल में नइखन आवत.”\nफेरु मोलबी साहेब पहुच गइले पंडीजी के दवाईखाना में. अबकी हाली मोलबी साहेब आपन आँखी प करिया चस्मा लगवले हाथ में लाठी लेले रहले. मोलबी साहेब के देखते पंडीजी समझ गइले कि इ मोलबी मानेवाला नइखे. कहले कि “रहीम भाई का भइल बाइ?”\n“का कही पंडीजी, कुछुओ नइखे लउकत, अइसन कुछो करी कि जल्दी हमार आंखी ठीक हो जाए.”\n“देखि रहीम भाई, अइसन बा कि हम रउरा से हारी गइनी, हम राउर इलाज ना करी पाइब, इलाज ना कर पावेके दण्ड हमारा से ले लिही, आ दोसरा लगे इलाज करा लिही.” ओकरा बाद पंडीजी रामू के आवाज़ लगवले,\n“अरे रामू देख मोलबी साहेब के १००० रूपया दे दऽ, हम इनकर इलाज ना कर पाइब.”\nरामू पंडीजी के हुकुम आ इसारा पावते १०० के एगो नया नोट निकाल के मोलबी साहेब के हाथ प राखी दिहले.\nमोलबी साहेब आगि बबूला होत रामू प आपन खीझ जाहिर कइले, “इ का? तू १००० के नोट के बदले १०० के नोट देत बाडऽ. इहे तहनी लोग के जुबान बा. परचा में छापवावत कुछ बाड करत कुछ.”\nपंडीजी मोलबी साहेब के समझावत कहेले कि, “पाहिले बइठी, आ बेमारी ठीक होखेके फीस हमार दे दिही, काहे कि राउर बेमारी त ठीक हो गइल, आइल रही त रउरा लउकत ना रहे. आ अब रउरा साफ लउकत बा कि रउरा १००० के ना बल्कि १०० के नोट मिलल बा.”\nएही प कहल गइल बा कि चौबे गइले छब्बे बने, दुबे बनी के आ गइले.\nनाम: डाo उमेशजी ओझा\nपत्रकारिता वर्ष १९९० से औरी झारखण्ड सरकार में कार्यरत\nकईगो पत्रिकन में कहानी औरी लेख छपल बा\nहो.न.-३९ डिमना बस्ती\nडिमना रोड मानगो\nपूर्वी सिंघ्भुम जमशेदपुर, झारखण्ड-८३१०१८\nमोबाइल नं:- 9431347437\nअंक - 61 (5 जनवरी 2016)


दोसरा का घर में घुसल लइका के पकड़ के पुलिस के थमावल गइल – टटका खबर\nदोसरा का घर में घुसल लइका के पकड़ के पुलिस के थमावल गइल\nबक्सर जिला के कोरानसराय इलाका के रानीबाग मुहल्ला में बियफे के रात एगो लइका खराब नीयत से दोसरा का घर में घुस आइल रहुवे. बाकिर घर के लोग जाग गइल आ ओकरा के पुलिस के दे दिहल लोग. अगल बगल के लोग के कहना बा कि लइका अपराधी सुभाव के ना ह. ऊ लइका अमसारी गाँव के रहुवे.


दुर्गा माई के नौ रुप 6.कात्यायनी – Anjoria\nपर्व त्योहार सरोकार\nदुर्गा माई के नौ रुप 6.कात्यायनी\nOct 10, 2013 कात्यायनी, दुर्गा माई के नौ रुप\n(षष्ठी, बियफे, १० अक्टूबर २०१३)\nचन्द्रहासोज्ज्वलकरा शार्दूलवरवाहना |\nकात्यायनी शुभं दद्याद्देवी दानवघातिनी |\nमाई दुर्गा अपना छठा रूप में ” कात्यायनी ” का नाम से जानल जाली.नवरात्र में छठा दिन माई के एही रूप के पूजा होला.”कत” नामक प्रसिद्ध ॠषि के पुत्र “कात्य” का गोत्र में विश्वप्रसिद्ध महर्षि कात्यायन भइले.ई भगवती पराम्बा के उपासना करत कई बरिस तक कठिन तपस्या कइले.इनकर इच्छा रहे कि माई भगवती इनका घर में बेटी का रूप में जन्म लेसु.माई इनकर प्रार्थना स्वीकार कऽ लिहली.एही से माई के नाँव कात्यायनी परल.माई कात्यायनी अमोघ फल देबेवाली हई.भगवान कृष्ण के पति रूप में पावे खातिर ब्रज के सभ गोपी लोग यमुना जी के किनारे इहाँके पूजा कइले रही.इहाँके स्वरूप भव्य आ दिव्य बा.माई के चार गो भुजा बा आ इहाँके वाहन सिंह हऽ.माई कात्यायनी के भक्ति आ उपासना से बहुते सहजता से अर्थ,धर्म,काम आ मोक्ष चारो फल प्राप्त हो जाला.नवदुर्गा में छठवी माई कात्यायनी दुर्गाजी के जय हो.\n(चित्र आ विवरण डा॰रामरक्षा मिश्र का सौजन्य से)\nदुर्गा माई के नौ रुप 5.स्कन्दमाता\nदुर्गा माई के नौ रुप 7.कालरात्रि\nOne thought on “दुर्गा माई के नौ रुप 6.कात्यायनी”\nडॉ. रामरक्षा मिश्र विमल says:\nमाननीय सिंह साहब, मानेके परी रउरा काम के. गजब अपडेट ! पंचमी आ षष्ठी तिथि के एके दिन के सूचना का प्रति राउर सत्वरता आ सावधानी सचमुच राउर काम का प्रति निष्ठा के प्रमान बा. वर्तमान में ई विषय अब बहुत कम लोगन खातिर महत्त्वपूर्ण रहि गइल बा, कारन चाहे जवन होखे. राउर काम आ काम के प्रवृत्ति- दूनो नमस्य बा. बंगाल में त आजुए से माई के प्रतिमा के दर्शन शुरू बा. हमरा ओर से रउरा आ पूरा अँजोरिया परिवार के दुर्गापूजा के शुभकामना. – विमल


सरग में रोवत होइहन मालवीय बाबा | VMW Team\nसरग में रोवत होइहन मालवीय बाबा\nPosted on November 4, 2010 by vmwteam\tLeaveacomment\nदोहाई बाबा गोरखनाथ के! आंख खोलीं…\nमालवीय बाबा कहिन तो पंडित मदन मोहन मालवीय। मालवीय बाबा सरग में रोवत होइहन। शेवला के कारण अभाव, महंगाई गिरत कानून व्यवस्था ना, उनकी नाम पर बनल गोरखपुर की इंजीनियरिंग कालेज में 31 अक्टूबर 2010 के भइल एगो प्रतियोगिता। प्रतियोगिता के नाम रहल- ‘लव लीप लिपिस्टिक प्रतियोगिता’। कालेज के वार्षिक समारोह टेक सृजन 2010 में जवन कुल भईल, येह षिक्षा मंदिर के शर्मसार करे खातिर भईल। घरघूमन लाल घर से घूमत निकरलें त मालवीय बाबा की येह षिक्षा मंदिर के येह शिक्षा मंदिर में घुस गइले। लइका-लइकी (जवन इन्जीनियर बनि के आज बाहर निकलिहन) कवन लीला करत रहलें इ देखी के दीमाग चक्करघिन्नी नाचि गइल। जब शिक्षामंदिर के इ हाल बा त अवर जगह का होत होई। आईं, कुछ दृश्य बतावत हई जवन जेहन में अबो हथौड़ा अइसन बजत बा। एगो लइका (भावी इंजीनियर) अपनी दांत में लिपिस्टिक दबा के सामनेवाली लइकी (भावी इंजीनियर) के होंठ रंगत रहे। अइसन सीन खुल्लम खुल्ला, सबकी नजर के सामने, एगो समारोह में। एगो लइकी हाथ में बिन्दी लेके आंख बन्द क सामनेवाला लइका की लीलार पर सटला के प्रयास करत रहे। एगो दूसर लइकी आंख पर पट्टी बन्हले सामने वाला लइका की कपार पर रखल घड़ा में पानी डलला के प्रयास करत रहे। अइसन-अइसन प्रतियोगिता देखि के सोचली मालवीय बाबा जरूर सरग में रोवत होइहन। भारतीय समाज से संस्कार आ संस्कृति के जनाजा उठत जाता। बेशर्मी भरल अइसन प्रतियोगिता में हिस्सा लेबे वाला लइका-लइकी से इ समाज का पाई।\nजे कालेज के जिम्मेदार लोग रहे, उ इ प्रतियोगिता रोकला की जगह बइठ के लुफ्त उठावत रहे जइसे कवनो सिनेमाहाल में ‘ए’ टाइप के पिक्चर देखत होंखे। दोहाई बाबा गोरखनाथ के। नाथ संप्रदाय के देवता! रउरी धरती पर इ सब का होता? अइसन पढ़ाई कब तक चलीं जवना में लव, लीप आ लिपिस्टिक के बोलबाला रही। बाबा! तकनीक की शिक्षा मंदिर में सृजनात्मक क्षमता के प्रदर्शन होखल चाहत रहे, लेकिन एइजा त ‘भडु़अई’ होता। आंख खोलीं आ अपनी मूल सूत्र ‘जाग मच्छन्दर गोरख आया’ में तनि सा परिवर्तन क के एक बेर उद्घोश करी- ‘भाग रे भड़ुए! गोरख आया’। रउरी येह उद्घोश से सरग में रोवत मालवीय बाबा के आंसू रुक सकेला। गोरखपुर की संस्कृति आ समाज के बचा लीं बाबा गोरखनाथ।\ntagged with एन. डी. देहाती, देहाती मनई, मालवीय बाबा, सरग में रोवत होइहन


‘कंचन मन गंगा तन तुलसी’ के खास शो भइल – Anjoria\nशिव प्रिया फिल्म प्रोडक्शन के बैनर तर बनल भोजपुरी फिलिम ‘कंचन मन गंगा तन तुलसी’ के एगो खास शो पिछला दिने अग्रवाल ग्लोबल फाउण्डेशन के हर्ष वर्धन अग्रवाल मुंबई के जी प्रिव्यू थियेटर, फन रिपब्लिक, अंधेरी (पश्चिम) में कइलन. एह मौका पर राजश्री प्रोडक्शन के पी.के. गुप्ता, वास्तुशास्त्र विशेषज्ञ धरनीधर शर्मा, भूपेन्द्र गुप्ता, वरिष्ठ कवि नारायण अग्रवाल, आशा अग्रवाल, निर्देशक सुनील प्रसाद आ अउरी खासमखास लोग मौजूद रहल.\n‘कंचन मन गंगा तन तुलसी’ के निर्माता रीता वेद प्रकाश आ निर्देशक पारस एन. सिंह हउवन. एह मौका पर उल्लेखनीय योगदान खातिर दीपक दुबे, गिरीश शर्मा, वीरेन्द्र मिश्र, बबलू यादव, कुमार आचार्य आ फिलिम के प्रचारक समरजीत के सम्मानित कइल गइल.\nफिलिम के कलाकारन में दीपक दुबे, तनुश्री चटर्जी, सुदेश बेरी, सिमरन कौर, गिरीश शर्मा, समर्थ चतुर्वेदी, वीरेन्द्र मिश्र, मेहनाज, विजय बहल, जुबेदा, आइटम गर्ल सीमा सिंह आ अतिथि भूमिका में किरन कुमार शामिल बाड़ें.


पुरबी के बेताज़ बादशाह: महेंदर मिसिर | जोगीरा\nHome आलेख पुरबी के बेताज़ बादशाह: महेंदर मिसिर\nकलकत्ता के मशहूर तवायफ सोना बाई गावत रहली।\nमाया के नगरिया में लागल बा बजरिया, ए सुहागिन सुन हो।\nगीत खतम भइल, सब लोग ताली बजावल।\nएगो सज्जन चुप चाप बइठल रहले, सोना बाई के उनकर इ व्यवहार चुभ गइल। उ तुनकि उठली।\nलागत बा रउआ के हमार गीत पसन्द ना आइल हा।\nऊ सज्जन आपन मुखार बिन्द खोलले, राउर अलाप गज़ब बा, आवाज में कशिश बा ; लेकिन स्वर में आरोह अवरोह के कमी बा।\nसोना बाई चमक के कहली, रउवा अइसे कहतानी कि जइसे खुद तानसेन होइँ।\nऊ सज्जन तानपुरा लेई के वो ही गीत के अपना अंदाज में गवलन। एमे गायकी में अलाप भी रहे, आवाज में कशिश भी रहे आ संगे संगे आरोह व अवरोह भी रहे।\nसुनके सोना बाई मन्त्रमुग्ध हो गइली। पुछलि, रउआ के हईं ? पता चलल कि ई पुरबी के बेताज़ बादशाह महेंदर मिसिर हवे। जवन गीत सोना बाई गावत रहली हा ऊ महेंदर मिसिर के लिखल ह।\nमहेंदर मिसिर के कंठ से आवाज जब फूटत रहल हा त बुझात रहल हा कि पूरा सृष्टि रुक गईल बिया।\nअइसन कवनो वाद्य यन्त्र ना रहे जवना के ऊ ना बजावत रहले। अइसन गाये व बजाये वाला महेंदर मिसिर के जनम छपरा, 16 मार्च 1886 बिहार के मिश्रवलिया गाँव में भइल रहे।\nओ घरी उनकर गीतन के धूम छपरा, मुजफ्फरपुर, बनारस आ कलकत्ता तकले रहे। बाई जी लो के पहिला पसंद महेंदर मिसिर रहले। उनकर लिखल गीतन के बाई जी लो गाई के गायिकी में कीर्तिमान स्थापित करत रहे लो।\nउनकर स्त्री मन के अभिव्यक्ति वाला गीत दुनियां के मोहि लेति रहे . ऐजा हम कुछ गीतन क मुखड़ा लिखतानि जवना में स्त्री मन के अभिव्यक्ति अपना चरम पर बा …\nसासु मोरा मरलि रामा बाँस के छिकुनिया ….\nअंगुरी में डसले बिया नगिनिया ए ननदो दियरा जरा द…\nआधी आधी रतिया बोले कोयलरिया …\nपटना से बैदा बोला द…\nनज़रा गइली गुइयाँ ….\nहमनी के रहब जानी दुनो परानी ….\nमहेंदर मिसिर लोक मानस से सम्बाद करत रहले। समाज के प्रचलित हर विधा पर उनकर लेखनी बेरोक टोक चलल बिया। प्रेम गीत, विरह गीत, भजन, निरगुन आदि सभ पर उनकर लेखनी सरपट दौड़ल बिया। यानि कि कहल जा सकेला …\nकवन सभा जहाँ नारद नाहीं।\nमहेंदर मिसिर पहलवानी के साथ साथ घुड़सवारी भी करत रहले, जब ऊ घोड़ा पर बइठ के चलस त लोग सड़क के दुनो बगल खड़ा हो के उनकर घुड़सवारी के नज़ारा देखत रहे। कइसनो बिगड़ैल घोड़ा होखसु महेंदर मिसिर उनकरा के साधि लेत रहले।\nमहेंदर मिसिर भिखारी ठाकुर से उमिर में बड़ रहले। भिखारी ठाकुर महेंदर मिसिर के आपन गुरु मानत रहले। हमार परम मित्र भगवती प्रसाद द्विवेदी ( दल छपरा , बलिया ) आपन एगो किताब में ई उल्लेख कइले बाड़े कि भिखारी ठाकुर महेंदर मिसिर के अतना बड़ भक्त रहले हा कि उनकर झोला लेके चलस आ उनकर पाँव दबावसु। ओ घरी के गुरु शिष्य के ई परम्परा रहे। महेंदर मिसिर के बारे में विस्तार पूर्वक जाने खातिर कुछ किताबन के हम सन्दर्भ देतानि शायद ई सब किताब दिल्ली के कनाट प्लेस में मिली जाइ।\nपाण्डेय कपिल के उपन्यास “फूल – सूंघी “\nराम नाथ पाण्डेय के ” महेंदर मिसिर “\nरवीन्द्र भारती के ” कम्पनी उस्ताद “\nडॉ सुरेश कुमार मिश्र के ” कविवर महेंदर मिश्र के गीत संसार “\nएकरा आलावा आरा जिला, गाँव -पियरो के चंदन तिवारी महेंदर मिसिर पर एगो गीत श्रृंखला निकलले बाड़ी ओकरे के सुने के चाहीं।\nमहेंदर मिसिर स्वतंत्रता सेनानी भी रहले, क्रान्तिकारियन के मदद आ अंग्रेजी साम्राज्य के अर्थ ब्यवस्था के ध्वस्त करे खातिर ऊ जाली नोट भी छापत रहले।\nपकड़ाइला के बाद उनका के बक्शर जेल में राखल गइल, कहल जाला कि छपरा, मुज्जफरपुर, बनारस, पटना आ कलकत्ता के सब बाईजी लो एकजुट व एकमत होइ के ब्रिटिश सरकार से ई अनुरोध कइले रहे कि महेंदर मिसिर के बराबर रुपया देबे खातिर उ लोग तैयार बा लेकिन महेंदर मिसिर के छोड़ दिहल जाउ।\nहमनी के गीत संगीत मरी जाइ यदि महेंदर मिसिर ना रहिये त। गीत संगीत के ई असर होला। जेल में गइला के बाद मिसिर जी पूरा रामायण भोजपुरी में काव्य के माध्यम में लिख दिहले। जेल में जब ई अलाप लगावसु त सुने खातिर अंग्रेज जेलर के मेहरारू इनकरा कोठरी के पास चलि आवसु। जेलर के मेहरारू के दबाव व महेंदर मिसिर के आपन अच्छा व्यवहार के वजह से ईनका के बहुत पहले छोड़ि दिहल गइल। जेल से छुटल महेंदर मिसिर आज़ादी के सूरज ना देखि पवले। 26 अक्टूबर सन् 1946 के दिने माया के बजरिया छोड़ के महेन्दर मिसिर सदा के लिए उहवाँ चल गइले जहवाँ उनकर गीतन के , सुर के , अलाप के हमनी से ज्यादा जरूरत रहे।\n– ई. एस डी ओझा\nपिछला लेखजगदीश खेतान जी के लिखल भोजपुरी कहानी चार गो भूतन से भेंट\nअगिला लेखविवेक सिंह जी के लिखल भोजपुरी कविता नारी सम्मान\nभोजपुरी सिने उद्योग का रुख बदल सकती है भोजपुरी फिल्म एक...


राजनीति के खटिया पर चड्ढी उतारि के (बाति के बतंगड़ – 9) – Anjoria\nपिछला बेर खटिया आ ओरचन के बतिया आधे प छोड़ देबे पड़ल रहुवे. आजु फेर ओकरे के लेके बढ़त बानी. खटिया लेके बहुते गाना फिलिमन में आइल बा. ‘रामदुलारी मयके गई, खटिया हमरी खड़ी कर गई’ वाला गाना में हालात के मजबूरी के जिक्र बा त ‘सरकाय लेव खटिया जाड़ा लगे है’ भा ‘खटिया ना बोले ओरचनवा काहे बोलेला’ में शृंगार आ काम रस पर जोर बा.\nराजनीति में खटिया के बात करत फिलिमन के खटिया पर सूते के मन हो गइला में कवनो विरोधाभास देखला क जरुरत नइखे. ई एगो दोसरा तरह के राजनीति के चरचा ला उठवले बानी. भोजपुरी के अनेके प्रेमी जँहे-तँहे लाठी भोँजत मिल जाले कि भोजपुरी मनोरंजन के दुनिया में आ गइल अश्लीलता के खतम कइल जरुरी बा. ऊ ई सोचे के ना चाहसु कि अखिर ई होखत काहें बा. अइसनका लठधर लोग हिन्दी के सभ्यता आ संस्कार भोजपुरिओ में स्थापित करे के कामना करेलें. आ ई कामना करत घरी उनुका ‘जु्म्मा का जुम्मा चुम्मा’ मंगला में कवनो खराबी ना लउके. ऊ इहो जानल ना चाहसु कि ‘चोली के पीछे क्या है, चुनरी के नीचे क्या है’. काहेंकि उनुका सभ मालूम बा. बाकिर भोजपुरी में ‘रिमोट से लहँगा उठावल’ एह लोगन के खराब लागेला. काहें कि भोजपुरी में कहल बाति अतना साफ तरह से कहाला कि ‘धँस गइल. फँस गइल, अड़ँसि गइल रे’ वाला हाल हो जाला, कुछऊ सोचे बूझे के जरुरते ना रहि जाव. यौवन के संस्कार जोबना के बाति बरदास्त ना करि पावे.\nअरे भाई, भोजपुरी सिनेमा आ गाना आम भोजपुरियन खातिर बनावल जाले. भोजपुरी मे प्रयोगधर्मा फिलिम ना बनावल जाव आ अगर एकाध गो बने आ बनावे के दावा सुने के मिलबो करेला त ओह फिलिम के देखे के सुजोग ना बनि पावे. ‘तीसरी कसम’ बना के शैलेन्दर कतना कसम खइले होखीहे एह बारे में केहु ना बतियावे. अब जेकरा भोजपुरी के सिंगार पटार नइखे भावत से एकरा के साध्वी रुप देव आ आपन टेंट खाली करे के बेंवतो राखे तब जा के कुछ होखे के सपना देखो. धंधा करे वाला धनदाह करे ना आवे, ना ओकरा आपन कवनो संदेशे देबे के होला. ऊ त रुपिया कमाए आवेला आ ओकरा उहे बनावे के होला जवन बाजार में बिका सको.\nराजनीतिओ में इहे होला. उहे कहाला जवन बिका सको. बाद में खरीददार वोटर अपना के ठगाइल महसूस करे त करत रहो. भइल बिआह मोर करबऽ का, बेटी छोड़ के लेबऽ का ? अब बाति के एह खटिया के ओरचन कसल जरुरी हो गइल बा काहे कि खटिया बहुते लटक गइल बा. राजनीति के खटिया तबेले आरामदेह आ जिताऊ होले जबले ओकर ओरचन बरियार रहे. एक बेर ओरचन ढील पड़ गइल त पूरा खटिया के छीनबीन होखत देर ना लागी. बबुआ जी के खटिया में हालांकि हालात उलुटा बा. ओहिजा देखि के लागत बा कि कुछ दिन बाद एह खटिया में ओरचने भर बाचल रही आ बाकी सगरी सूतरी दोसरा खटियन में लगा लीहल जाई. इहे देखत पीके का सलाह पर कांग्रेस ब्राह्मण पर पूरा जोर लगा दीहले बीया. अनकर बेटी दोसरा जाति धरम में बिअहला का बाद ओकरा के जाति बहरा करे में तेज लोग अपना बेरा सगरी नियम कायदा भुला देला. अब त बबुओ का नाम का साथे पण्डित जोड़ाए लागल बा. अलग बाति बा कि बबुआ के पण्डितई आजु ले कतहीं देखे के नइखे मिलल. ना त पढाई में, ना खेलकूद में, ना राजनीति में. पूरा भाषण मोदी के नाम से शुरू क के मोदीए का नाम पर खतम क देबे के कौशल अगर पण्डितई मान लीहल जाव त दोसर बाति. हालांकि एहु में ऊ कजरी के धार पलटीमार से बहुते पीछे छूट जइहें. शायद एही चलते हिन्द विरोधी इतिहासकारी क के मशहूर भइल एगो गुहाइन बुद्धिजीवी सलाह दीहले बाड़न कि बबुआ के अब बिआह क के आपन परिवार बसावे के सोचे के चाहीं. चड्ढीवालन के चड्ढी उतार पावल इनिका बस में नइखे. अब केहु ओह बुद्धिजीवी से पूछो त पता लागे कि उनुका कइसे उमेद बा कि एह उमिर में ई आपन चड्ढी उतार के परिवार बसाइहे लीहें. बाजपेयी के त लोग नाना ले बना देला बाकिर इनिका त ममे बनि के तोस धरे के पड़ी.\nPrevious Post: बबुआ जी वोटवा मांगेले खटिया बिछाई के बाति के बतंगड़ – 8)\nNext Post: राष्ट्र प्रेम के एगो गीत


शिवपाल सिंह यादव – टटका खबर\nबाप-बेटा नौटंकी में भाई-चाचा गड़ही में\nअपना जिलेबिया दिमाग आ राजलीटी में कुश्ती के दांवपेंच में माहिर मानल जाये वाला मुलायम जतना मुलायमियत से अपना बेटा से हार जाये वाला कुश्ती लड़लन ओकरा से सवाल उठत बा कि कहीं ई उनुकर सोचल समुझल चाल त ना रहुवे! बेटा के मुख्यमंत्री बनवा दीहल आसान रहुवे बाकिर गोल के कमान सउंपल मुश्किल रहल।\nभोजपुरी इलाका में बचवन का बीच ई कहावत बहुते सुने के मिलेला कि चाचा चोर भतीजा पाजी, चचा का सिर पर जूता बाजी. ई कहावत आजु यूपी के सरकार चलावत समाजवादी पार्टी पर सटीक बइठल बा. चाचा शिवपाल आ भतीजा अखिलेश का बीच असली पावर केकरा लगा बा एकरा ले के अइले दिन रस्साकसी होत\nमंत्री जी कहलन कमोशनखोरी में कमी ना होखी\nयूपी सरकार के मंत्री शिवपाल सिंह यादव के जबान काल्हु फेरु लड़खड़ा गइल आ कहलन कि कुंभ मेला के इंतजाम में कमीशनखोरी में कवनो कमी ना आवे दिहल जाई. एक दिन पहिले मंत्री जी कहले रहलें कि जवन अफसर बढ़िया काम करी से तनी मनी चोरी कर सकेला.\nमंत्री छूट दिहलन अधिकारियन के कि चोरी कर सकेलऽ\nबियफे का दिने अधिकारियन से बतियावत शिवपाल यादव थोड़ बहुत चोरी करे के अनुमति त दिहलन बाकिर कहलन कि डकैती मत डालसु अधिकारी. कहलन कि अगर अधिकारी आपन काम सही तरह करत बाड़न त ऊ थोड़ बहुत चोरी कर सकेलें. बाद में जब एह बयान के टीवी पर चलावल गइल त शिवपाल यादव एह बात


चत्तुर कौवा ओ छल्लु गिदार - ekParga\nचत्तुर कौवा ओ छल्लु गिदार\nकौनो समयमा बरा बन्वम एकथो चित्रा और एकथो कौवा मित्वा मिलाकन बैठत् । चित्रा रुख्वक तरओर कौवा जुन्हक रुख्वक डँरियम बैठ । चित्रा बडा सोझ दिलक रह । ऊ कौवा ज्या कलसे फेन करुइया तयार रह । ऊ बन्वम घाँसपात खाकन आपन मनका बैठ्लक ओरसे खौब ठूल्ह हुइल रह ।\nएक दिनिक बात हो । चित्रा बन्वम घाँस चरतह और यहोर ओहोर घुमतह । दुरहिसे एकथो गिदरा ऊ चित्राहन देखल । उ चित्राहन देख्ति की आपन योजना सोच दारल । ऊ मनमन सोचल, यदि यी चित्राहन मुवाय पैलसे, खोब मोट मोट शिकार खाए मिल्ने रह । मुले चित्रा एकदम भारी और गिदरा एकदम छोटी हुइलक ओरसे उहिहन मर्ना हिम्मत नै पर्लिस । यदि उ मार जाइत कलसे चित्रा एक सिंह झम्काक मार दिहुइया रह । ऐसिन असम्भव हुइलक ओरसे पहिल गिदरा चित्रतसे मित्वा मिलैना विचार करल ।\nदिनक ठारह दुपहर । चित्रा अपन मन परल बडा बडा घाँस भेटाकन चरतह । उ समयम गिदरा चित्रक लग्ग जाकन कहल, ‘राम राम हो दादु ।’ चित्रा फेन दृष्टि गिदरक ओर लगाइल और जवाफ देहल, ‘राम राम भैया ।’\nगिदरा– तुहार हाल चाल आज काल्ह कैसिन बात दादु ?\nचित्रा– चिक्कन चिक्कन बातु हेर भैया ।\nगिदरा– तुँ आज काल्ह कहाँ रथो ?\nचित्रा– तैँ के हुइते, और कहाँ से अइले ?\nगिदरा– मै गिंदरा हुइतु, मोर यी संसारम और कुइनइ हुइत । मै ओसेहक घुमल करथुँ ।\nगिदरा कहति गैलस, ‘मै दादु से मित मिलैना चाहतु ।’ अत्रा सुन्ति कि चित्रा सोझ मनक रहलक ओरसे उ फेन आपन सँग लन्ना मन कै दारल । सन्झ्याक कौवा गिदरा हन देखके चित्रासे पुछल, ‘ए चित्रा दाजु, अपनक सँग के आ रहल हाँ ?’\nचित्रा कहल, ‘याकर कुइ नइ हुइतिस् । ओहमार यी फेन सँग बैठबु कैहक आ रहल ।’\nकौवा कहल, ‘हत्तेरी कब्बु नै चिन्हल संघरिया फेन तुँ का कर नन्लो ?’\nचत्तुर गिदरा ओठ्ठहे बैठक सक्कु बात सुन्ति रह । उ झोक्काक कहल, ‘तु फेन त एकदिन असहेक बिना चिन्हल रहल हुइतो । बहुत दिन सँग सँग रहत रहत पो आज असिन चिन्हल जानल हुइल बातो । मै फेन असेहेक आज से रहम त चिन्हल जानल हो जैबु ।’\nकौवा विचारा पंछिक बात का कर । अत्रा सुनल त मनमन कहल, ‘तुह्र जानो । मोर का हुइ’ कहिक चुपा रहल । आब चित्रा, गिदरा ओर कौवा रोज्ज दिन एक ठाउँ मे बैठ लग्ल ।\nदिन बितत् गैलस् । गिदरा ओ चित्रा रोज दिन घाँस खोज बन्वम एक सँग जाइ भिरला । एक दिन गिदरा चित्राहन कहल, ‘चित्रा दाजु हो । मै एकथो खेत्वा देख्लु बातुँ । जेहिम बाली खोव मजासे फरल बात । चलि आज ओहरे जाइ ।’ चित्रा ओकर बात मान्दरल । दुुुनु जान ओह खेत्वा और चलदेल । चित्रा पाकल बाली खाकन खोव मजासे अघाइल । एक दिन खाइल त ऊ परच गैलस् । असेहँ कन, हुक्र दुनु जान रोज उह खेत्वम बाली खाए जाइ लग्ल ।\nएक दिन अखोरिया चित्रा हन देखल । उ मनमन सोचल, यदि यी चित्राहन मार पैलसे त मिठ शिकार खाए मिल्ने रह । अत्रा कहिक उ और दिन खाभर लगाइल । चित्रा बाली खाए गइल, गिदरा फेन सँग रह । चित्रा खभ्रम बाझगैलस् ओ लटपटाक गिर परल । आब उ अपन संघरिया गिदरासे प्रार्थना कर लागल, ‘अरे गिदरा भैया । आपन दाँत लेक यी जालहन काटक महिहन छुटा ।’\nमुले यहोर गिदरा आपन योजना बनाइटह । चित्राहन अखोरिया मारी कलसे हाड वाड त अवश्य बगाइ । ओत्र लेक फेकी तम्दवार तीन चार महिनक सामा हो जाइ । गिदरा मनमन अस्टक सोचल ।\nगिदरा कहल, ‘आज अतवार हो । मै अतवारिक वरत बैठ्ठुँ ओ जाल जुन्हुँक सुरिक नसक बिनल बात । ओहमार मै यी खाभर कटनाम असमर्थ बातुँ ।’\nआव चित्राहन आफत् लगलिस् । ओकर सहारा करुइया कुइ नै ठहरल । गिदरा उल्टे ठोरिक दुर जाक दपक गैल ।\nयहोर कौवाहन छटपटि परलिस् कि चित्रा आम्हिन लाग फेन ऊ डेरा पर्ना रुख्वा थे नै पुगल कहिक उ चित्रक खोजि कर चल देहल ।\nआखिरम ऊ चित्राहन खभ्रम बाझल देखल ।\nकौवा कहल, ‘देख्लो दादु, इ गिदरक चलाखी । मै त कहि देल रहुँ कि बिना चिन्हल सँघरियक पाछ ना लागो । अबा फेला पर्लो ?’\nअत्रा सुनल त चित्रा बडा जोर से लजाइल । का कर कि इ काममे उहिसे गल्ति हुइल रहिस् । दोस्र कौवा आपन सल्लाह देहल, ‘चित्रा दादु हो, आब यहीम तुँहार बँच्ना एकथो उपाय बात । मोर कलक बात मन्बो ट मै बताउँ ।’\nचित्रा कहल, ‘चाहे जसिक हुइलसे फेन महि बचैना कोशिस करी । मै त बात मनुइया तयार बातु । मोर ज्यान बचा देबो कलसे ।’\nगिदरा ना सुने कहिके कौवा खुसुरफसुर चित्रक कानेम बट्वाइल ।\nआब कौवा ओठेहे उपर रुख्वम बैठल बात । गिदरा ओठेहे दपकल बात ओ चित्रा जुन्हुक खभ्रम बाझक ढन्माइल बात । तिन्हु जान ओठेहे बात ।\nअखोरिया दुरहीसे चित्राहन धन्माइनल देख्क बडा खुशी हुइलस् । उ ओठे जाक चित्रक सिंह पकरक हिलाइल त ठेत्कार ठेत्कार भेटाइल । का कर कि चित्रा कौवक बात मन्ल रह । अखोरिया चित्राहन मारक लाग बडा भारी मुजुंर लगैले रह । चित्राहन मरल बात कहिक ऊ मुंजुर सुजुंर भुइयम ढरल ओ चित्रक आँगमसे खाभर छुटाइ लागल । जस्ह, खाभर छुटाक बिहोर लागल, तस्ह कौवा काउँसे बोलवो करल कि चित्रा उठ्क भागल । अखोरिया उठाइल मुंजुंर चित्रहन मारक लाग । चित्रक पाछ मुजुंर लब्दाइल । गिदार ओहरीय दपकल रह । चित्राहन झुक्क मुजुंर जाक गिदरकम लागल ओ गिदरा मर गैलस् ओ चित्रा भाग देहल । कौवा फेन पाछ काउँ काउँ कर्ती उड् गैलस् । अखोरिया पस्ताक रैह गैलस् । पाछ बर्बराइल, चलो चित्रा नै मिलल् ट गिदरा ट मिलल् ।


स्वस्थ समाज : मोदी के बयान के ऐसे अर्थों से कहीं अनर्थ न हो जाए !\nमोदी के बयान के ऐसे अर्थों से कहीं अनर्थ न हो जाए !\nPosted by Dr.Shesh Narayan Vajpayee at 16:37


जेकरे पास घर हव वही के मिलत हव सरकारी आवास - Khabar Lahariya (खबर लहरिया)\nखबर लहरिया जिलावाराणसी\tजेकरे पास घर हव वही के मिलत हव सरकारी आवास\nजिला वाराणसी, ब्लाक चोलापुर, गावं मवइया दलित बस्ती। इ बस्ती में लगभग बीस घर में एक भी आवास नाहीं हव। लोगन के घर गिर गएल हव। लोग मड़ई में गुजारा करत हयन।\nइहां के कमलेश, चित्रकला, महेश इ सब लोगन के कहब हव कि जेकरे पास घर नाहीं हव। हमने के घर गिरल गएल हव। जेकरे पास घर नाहीं हव। ओके घर नाहीं मिलत हव। जेकरे पास घर हव ओके मिलत मिलत हव। जब गावं के लोग प्रधान से कहियन त प्रधान खाली टाल मटोल करलन। हर समय कहियन कि आई त देब। ए समय घर आवत हव त खाली अमीरन के। गरीबन खातिर के त कुछ नाहीं हव। प्रधान आत्मा पटेल के कहब हव कि पांच आवास आएल रहल। जेकर 2002 के बी. पी. एल. सूची में नाम रहल ओके दिया गएल।\nघर मा घुसत पानी


अनऽत (अनंत चतुर्दशी) के शुभकामना – Anjoria\nसितम्बर 15, 2016 अनंत चतुर्दशी, अनऽत\nभोजपुरिका का ओर से अनऽत (अनंत चतुर्दशी\n) के बहुत-बहुत शुभकामना.\nआजुए के दिन अनंत भगवान के पूजा कइके अनऽत (अनंत सूत्र) बान्हल जाला जवन हर संकट से रक्षा करेला.मान्यता बा कि जब पांडव जुआ में आपन मए राज-पाट हारि गइले तब प्रतिज्ञानुसार ऊहन लोग के बारह बरिस के वनवास भोगेके परल.जब ऊ लोग जंगल में बहुत कष्ट भोगे लगलन, तब भगवान श्रीकृष्ण ओह लोगन के अनंत चतुर्दशी के व्रत करेके कहले रहन.अनंत नाम भगवान विष्णु के हटे.धर्मराज युधिष्ठिर अपना सभे भाई आ द्रौपदी का सङे पूरा विधि-विधान से ई व्रत कइलन आ अनंत सूत्र बन्हले.अनन्त चतुर्दशी व्रत का प्रभाव से पांडव लोग के सभ संकट खतम हो गइल.\nभोजपुरी क्षेत्र में कथा का बाद के तर्पण आ मार्जन बड़ा रोचक हो जाला.\nका हिंड़ोरऽतारऽ ?\nक्षीर समुद्दर .\nका ढूँढ़ऽतारऽ ?\nसुफल करऽ. (मार्जन)


टटका खबर अइसन कि कवनो खबर छूटे ना – Anjoria\nटटका खबर अइसन कि कवनो खबर छूटे ना\nAugust 3, 2011 OmPrakash Singh खबर 0\nअँजोरिया के पाठक समुदाय खातिर टटका खबर कवनो नयका खबर नइखे आ एह चलते बहुते पाठक ओने जइबो ना करसु. अगर रउरो ओही लोगन में से बानी त एक बेर देख जरूर लीं कि टटका खबर में कतना टटका बा. शायदे कवनो भोजपुरी साइट अतना खबर एक पन्ना पर देत होई. एहीसे टटका खबर के नया स्लोगन बा कवनो खबर छूटे ना.\nमानत बानी कि अबही बिहार यूपी भा भोजपुरी इलाकन के खबर ओतना नइखे आ पावत बाकिर कुछ सहायता रउरो त करीं. अपना गाँव जवार के खबर पठवावे के इन्तजाम त करीं. आ पढ़त रहीं टटका खबर, कवनो खबर छूटे ना. एके जगहा बिना बार बार क्लिक कइले.\nखबर पढ़ला का बाद आपन राय दिहल मत भुलाएब.\nभोजपुरी समाज दिल्ली के सालाना चुनाव


सरिता बनलिन गायिका | Khabar Lahariya (खबर लहरिया)\nखबर लहरिया » सरिता बनलिन गायिका\nद्वारा लिखित खबर लहरिया August 19, 2013 37 बार देखा गया\nजिला वाराणसी, ब्लाक चोलापुर, गाव धरसौना तिवारी बस्ती। इहाँ के सरिता तीन साल से भोजपुरी गानो की गायिका बनल हइन।\nसरिता तिवारी के कहब हव कि हम एम. एस. सी. तक पढ़ाई करले हई। एम. एस. सी. करले के बाद जब हमके कउनों नौकरी नाहीं मिलल ना तो हम खोजे के कोशिश कइली। तब ओकरे बाद हमरे मन में विचार आएल कि हम गायिका बन जाई। फिर ओकरे बाद हम भोजपुरी गाना गावे के तरफ ज्यादा धियान देवे लगली। कहीं सुन लेई कि आज इहाँ गाना हव त उहाँ चल जाई। अहिसहीं करत करत हम गावे में निपुण हावे लगे। फिर ओकरे बाद हम कहीं कम्पटीशन होए त ओमन भी भाग लेवे लगे। ए समय सावन में हम भोले बाबा के उपर गाना गइले हई।\nसरिता बतावलीन कि 12 अगस्त 2013 के महरवीर मन्दिर पर हमके मनोज तिवारी के साथे गाना गावे के रहल। गाना गावे के साथ हम भेजपुरी फिल्म आउर महुआ चैनल पर भी काम करीला। आगे भी हमार इ सब काम करे के मन हव। हमरे काम में हमरे माई बाउ आउर हमरे परिवार के बहुत योगदान हव।


मार्वल स्टूडियोज - विकिपीडिया\nMarvel Studios, LLC\nMarvel Films (1993–1996)\nदिसंबर 7, 1993; 28 साल पहिले (1993-12-07)\nबरबैंक, कैलिफोर्निया, अमेरिका\nसेवा के एरिया\nमार्वल सिनेमेटिक यूनिवर्स\nमार्वल स्टूडियोज़, एलएलसी (अंगरेजी: Marvel Studios, LLC) चाहे मार्वल स्टूडियोज (जेकरा के पहिले 1993 से 1996 ले मार्वल फ़िल्म्स के नाँव से जानल जाय) एगो अमेरिकी फिलिम आ टीवी प्रोडक्शन कंपनी बाटे। ई वाल्ट डिज्नी कंपनी के डिवीजन, वाल्ट डिज्नी स्टूडियो के एगो सब्सिडरी कंपनी हवे। मार्वल स्टूडियो के प्रसिद्धी मार्वल सिनेमेटिक यूनिवर्स के फिलिम सभ खातिर हवे; ई फिलिम सभ मार्वल कॉमिक्स के पात्र सभ पर आधारित हईं।\n2008 से अबतक ले, मार्वल स्टूडियो द्वारा कुल 27 मार्वल सिनेमेटिक यूनिवर्स के फिलिम रिलीज कइल गइल बाड़ी, आयरन मैन (2008) से ले के स्पाइडर-मैन: नो वे होम (2021) तक ले, आ 2021 के बाद से अबले पाँच गो टीवी सीरीज, वैंडाविजन (2021) से ले के हॉकआई (2021) तक ले। टीवी सीरीज वाट इफ़...? (2021) एह स्टूडियो के पहिली एनिमेटेड प्रापर्टी बा। ई सगरी फिलिम आ टीवी सीरीज सभ एक दुसरे से जुड़ल बाड़ीं आ कंटीन्यूइटी बना के कहानी आगे बढ़े ला; साथे में मार्वल वन-शॉट भी शामिल बा जे एही के प्रोडक्शन हवे। सगरी टीवी सीरीज में भी ई कंटीन्यूइटी जारी रखल गइल बाटे।\nमार्वल सिनेमेटिक यूनिवर्स के अलावा, मार्वल स्टूडियो अउरी कई गो मार्वल-करेक्टर फिलिम फ्रेंचाइज सभ के साथे जुड़ल बा जे उत्तर अमेरिका के बॉक्स-ऑफिस पर $1 बिलियन से बेसी के कमाई करे वाला रहल बाड़ीं, इनहना में एक्स-मेन आ स्पाइडर-मैन संबंधित फ्रेंचाइज सामिल बाड़ीं।\nमार्वल स्टूडियोज़ डिज़्नी+ पर प्रसारित होखे वाला टीवी सीरीज सभ के प्रोडक्शन से भी जुड़ल बा।\n↑ DeMott, Rick (November 13, 2009). "Marvel Studios Promotes Louis D'Esposito to Co-President". Animation World Network. पुरालेखित से पुरालेखित October 4, 2013 के. पहुँचतिथी October 2, 2013.\n↑ Sciretta, Peter (April 18, 2017). "A Tour of the Marvel Studios Offices". /Film. पुरालेखित से पुरालेखित August 5, 2019 के. पहुँचतिथी May 18, 2019.\n↑ Donnelly, Matt (April 17, 2019). "Meet the Executive Avengers Who Help Kevin Feige Make Marvel Magic". Variety (English में). पुरालेखित से पुरालेखित April 17, 2019 के. पहुँचतिथी April 17, 2019.\n↑ "About Marvel: Corporate Information". Marvel. ओरिजनल से मई 3, 2014 के पुरालेखित. पहुँचतिथी नवंबर 14, 2013.\n↑ "Marvel Cinematic Universe Movies at the Box Office : Worldwide (Unadjusted)". Box Office Mojo. July 21, 2019. पुरालेखित से पुरालेखित April 26, 2015 के. पहुँचतिथी April 30, 2019.\nई कॉर्पोरेशन भा कंपनी संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=मार्वल_स्टूडियोज&oldid=703927" से लिहल गइल\nCS1 English-भाषा स्रोत (en)\nसगरी आधार लेख\nएह पन्ना पर आखिरी बेर संपादन 12 जनवरी 2022 के 22:26 बजे भइल रहल।


Have you eaten this Bhojpuri region s amazing and tasty dessert Bhojpuri Special: रऊआ एह भोजपुरिया मिठाइन के चीखले बानीं...– News18 Hindi\nBhojpuri Special: रऊआ एह भोजपुरिया मिठाइन के चीखले बानीं...\nबलिया से पूरब चलबि त करीब पच्चीस किलोमीटर एगो गांव बा रामगढ़. रामगढ़ के टिकरी आताना मसहूर बा कि बलिया के का कहीं, आसपास के जिला चाहे बिहार के आरा, बक्सर, छपरा भा सीवान होखे, चाहे उत्तर प्रदेश के गाजीपुर, मऊ, कुशीनगर आदि,रामगढ़ के टिकरी के फरमाइश जरूर कइल जात रहल हा.\nLast Updated : February 19, 2021, 14:22 IST\nजब आजु-काल्हु नियर प्रिजर्वेटिव ना रहे, तबो हमनी के समाज में खाए-पीए वाला अइसन-अइसन-अइसन आइटम बनत रहे, जवन कई दिनन तकले खराबे ना होखत रहे. मिठाई-नमकीन के देसी आइटम एही कैटेगरी में रहे. अइसन-अइसन कारीगर रहले, जवन बिना कवनो रसायन डलले अइसन मिठाई-नमकीन बनावत रहले, जवना कई दिन तक ना सिर्फ स्वादिष्ट रहत रहे, बल्कि खराबो ना होत रहे. आजु त गांवे-गांवे फ्रिज पहुंचि गइल बा. एह फ्रिजो के एगो सीमा बा, अगर देरी ले बिजली ना रहल, ओह में राखल खाए-पिए वाला आइटम महकि उठि.\nओइसे त अइसन आइटम समूचा भारते में मिली. एकर वजह ई बा कि भारतीय समाज हजारन साल से खेती-किसानी वाला समाज रहल हा. हालांकि भोजपुरी इलाका में मिले वाला कुछु आइटम के देखबि त रऊंआ कहि सकेनीं कि भोजपुरिया मनई अपाना कारीगरी में कुछु ज्यादे ही कमाल कइले बाड़े. खाली बलिया जिले के ही देखीं. बलिया जिला मुख्यालय से लोकनायक जयप्रकाश नारायण जी के गांवे जाए वाली सड़क के बान्ह कहल जाला. ओइसे ई बान्हे ह. एह सड़क के दखिन से कुछुए दूरी से गंगा माई भरि बरसात हाहारात बहेली त गरमी में आस्ते-आस्ते. बारिश के दिन में उनुकर बिकराल रूप से लोगन के बनावे खातिर ई बान्ह बनल रहे. अब एह बान्हो के के दखिन रिंग बांधा बनि गइल बा.\nबहरहाल एह बान्ह पर जब बलिया से पूरब चलबि त करीब पच्चीस किलोमीटर एगो गांव बा रामगढ़ बा. रामगढ़ के टिकरी आताना मसहूर बा कि बलिया के का कहीं, आसपास के जिला चाहे बिहार के आरा, बक्सर, छपरा भा सीवान होखे, चाहे उत्तर प्रदेश के गाजीपुर, मऊ, कुशीनगर आदि, इहवां के लोग जब बलिया से पूरूब बैरिया साइड में जाई त ओकरा से रामगढ़ के टिकरी के फरमाइश जरूर कइल जात रहल हा. रामगढ़ में बंसरोपन हलुवाई के दोकानि के टिकरी मसहूर बिया. मैदा के बनल एह मिठाई के ई खासियत ह, कि ओकरा अंदर रसाई भरल रहेला. जे रामगढ़ के बंसरोपन के टिकरी के खासियत ना जानी त समझीं कि ओकर कपड़ा खराबे होखे बा. पहिलका काटा कटनीं आ सावधान ना रहनीं त समझिं की टिकरी के अंदर के रसाई कपड़ा पर गिरहीं के बा.\nरामगढ़ से करीब दस-बारह किलोमीटर दक्षिण पूरब में एगो गांव बा मुरारपट्टी. मुरारपट्टी के चट्टी पर गइनीं आ उहां के मदनघचाक ना खइनीं त आजुकाल्हु रऊंआ के लोग अइसे मानीं, जइसे रऊंआ कुछु महत्वपूर्ण चीजु से वंचित रहि गइनीं. मदनघचाक दरअसल रसगुल्ला के ही एगो रूप ह, जवन मुरारपट्टी के हलुवाई लोग इजाद कइले बा. ओकर साइज बाकि जगह के रसगुल्ला ले बड़ होला. बलिया से छपरा जाए वाली रेल लाइन के किनारे पूरूब में अठारह किलोमीटर पर सहतवार कस्बा बा. इहवां के रामरतन के गजरा के हलुआ आ खस्ता टिकरी के शोहरत भारत छोड़िं, विदेश ले बा. रामरतन के खानदान के लोगन के बंटवारा हो गइल बा. सहतवार में जाइबि त रऊंआ सामने रामरतन के नाम से मिठाई के कइ गो दोकानि लउकिहें स. लेकिन घबराईं मति, सबका किहां एगो प्रोटोकाल समान मिली. सबके इहां खालिस देसी घीवे में बनल मिठाई मिलिहें.\nसहतवार में एगो सिद्ध पुरूष चैनराम बाबा के समाधि बा. पंडित परशुराम चतुर्वेदी एगो किताबि लिखले बाड़े. गहरा शोध के बाद लिखल एह किताब ‘उत्तर भारत की संत परंपरा’ के प्रेरणा पुरूष शांतिनिकेतन के प्रोफेसर आचार्य क्षितिमोहन सेन रहले. जे क्षितिमोहन सेन के ना जानत होई, ओकरा के बता दीं कि ऊ भारत के नोबेल पुरस्कार विजेता अर्थशास्त्री अमर्त्य सेन के नाना रहले आ भारतीय संस्कृति के गहरा जानकार. परशुराम चतुर्वेदी जी के एह किताब में चैनराम बाबा के विस्तार से वर्णन बा. उनुका समाधि के सिद्ध के दर्जा हासिल बा. उहां रोजाना सिर्फ रामरतन के ही दोकानि के मिठाई चढ़ेला. ओह मिठाई के दोकानि के टिकरी एकदम खास्ता होला, जइसे हमनीं के घरी बहरवासूं लोगन खातिर खस्ता बनेला. जे खइले बा, उहे ओकर कुरकुरापन के जानीं.\nएही तरी रामरतन के दोकानि के गाजारा के हलुआ अलगे होला. ओकर सोन्हापन जीभि के मोहि लेला. सहतवार से दू किलोमीटर दखिन वाला गांव खानपुर के निवासी रहले कांग्रेस नेता बाचा पाठक. बाचा पाठक के खासियत ई बा कि जब 1977 में जनता पार्टी के लहरि चललि, ओहू घरी जनता पार्टी के अध्यक्ष चंद्रशेखर के संसदीय क्षेत्र बलिया के अंदर के बांसडीह विधानसभा सीट जीति लेले रहले. बाकि चारो सीट पर जनता पार्टी के कब्जा रहे. एह वजह से ऊ इंदिरा गांधी के नजरि में चढ़ि गइल रहले. ऊ जब दिल्ली जासु, अगर जाड़ के दिन रहे त रामरतन के गाजर के हलुआ जरूर लेके जात रहले. भोजपुरिया इलाका के मसहूर जगहि बा बक्सर. बक्सर जाए वाला आदमी अगर उहां के सोनपापड़ी ना खइलसि त समझिं कि ओकर जीवन बेकार हो गइल. बक्सर के सोनपापड़ी अइसन ना होला, जइसन आजु-काल्हु नामी-गिरामी ब्रांड वाला निर्माता बनावतारे, जवना के हर साल दीवाली में बड़का शहरन के लोग मजाक उड़ावे ला. बक्सर के सोनपापड़ी सोन्ह आ घीव से भरल होले.\nअभी तक पूरा देश उरिद के दालि के बनल दही भल्ला खाला. भोजपुरिया लोग ओके दही भल्ला ना फुलवरा कहेला. तीज-त्योहार के अलावा मरन-जीयन के भाई भोज के ई महत्वपूर्ण आइटम ह. बाकिर गाजीपुर के सैदपुर से छेना के दही भल्ला के अइसन खोज भइल कि लोगन के जीभ ओकर दीवाना हो गइल. बनारस से गाजीपुर जात खानी मेन सड़कि पर अगर सैदपुर शहर से पहिले कहीं भीड़ देखिं त समझिं कि छेना के दही-भल्ला के दोकानि आ गइल. अब त बलिया शहरियों में कई गो दोकानि एह के बनावतारी स आ खासकर गरमी के दिन में लोग खूबे घूमि-घूमि के खा ता. ई आइटम दरअसल रसगुल्ले ह, अंतर एतने बा कि ऊ दही में डुबावल जाला, जवना में चीनी-नून आ भूंजल जीरा के पाउडर होला. ओइसे त सांझि होते, भोजपुरिया इलाका में कवनो अइसन चट्टी-चौराहा ना होई, जहां सिंघाड़ा, कचरी, जिलेबी ना बनति होई आ लोग ओकरा के खाए खातिर मचलत ना होइहें. गांवा-गाईं खोजबि त भोजपुरिया इलाका में अइसन ढेरे आइटम मिलिहें, जेकर आपन खासियत बा, स्वाद बा आ ना जल्दी खराब होखे वाला क्वालिटी बा. (लेखक उमेश चतुर्वेदी वरिष्ठ पत्रकार हैं. और ये उनके निजी विचार हैं.)\nBhojpuri Bhojpuri News Deserts UP बिहार भोजपुरी


अपूर्वा आ दिनेशलाल यादव एक साथ – Anjoria\nबहुते कम समय में सफलता के शिखर छुवे वाली बंगाली बाला अपूर्वा भोजपुरी फिल्म जगत में अपना शुरुआती आठे दस महीना में भोजपुरी के बहुते बड़हन सितारन का साथे काम कर चुकल बाड़ी. अब हाल ही में अपूर्वा भोजपुरी सुपर स्टार दिनेश लाल यादव निरहुआ संगे एगो फिलिम के शूटिंग कर के लवटल बाड़ी.\nअपूर्वा एह से पहिले विनय आनंद संग “खूनी दंगल”, खेसारी लाल यादव संग “हवा में उड़ता जाए तोर लाल दुपट्टा मल मल के”, एक्शन किंग मनोज पाण्डेय संग “खोईछा”, सुदीप पाण्डेय संग “मंगल फेरा” कर चुकल बाड़ी.\nअपूर्वा बहुते मजबूती से कहेली कि अबही त शुरूआत भइल बा, सफर त अबही बाकी बा. अबही बहुते कुछ करे के बा. कहेली कि उहे सपना देखल पसंद करेली जवना के हासिल कर सकस. अपूर्वा आपन जल्दिए रिलीज होखे वाली फिलिम खूनी दंगल आ मगल फेरा से बहुते उत्साहित बाड़ी आ निर्देशक श्रीधर शेट्टी के तहे दिल से धन्यवाद देबेली जे उनुका के एगो बड़हन मौका दिहलें.


दहेज खातिर तीन बेर सफाई करवा दिहलन स – टटका खबर\nजौनपुर, 13 अप्रैल (वार्ता). न्याय का आस में झारखंड के एगो औरत अपना बूढ़ महतारी-बाप का साथे जौनपुर में दर-दर के ठोकर खात बिया.\nदरअसल, झारखण्ड के कोरबा जिला के शिवाजी नगर के रहे वाली अमनदीप कौर के बिआह साल 2012 में जौनपुर के पचहटिया गांव के मनदीप सिंह उर्फ लकी का साथे भइल रहुवे. पत्रकारन से आपन पीड़ा बयान करत अमनदीप बतवली कि उनुकर माई बाप अपना बूता से बेसी दहेज दिहले रहलें बाकिर शादी का बाद पति समेत पूरा परिवार दहेज के मांग कर करके ओकरा के सतावे लगलें.\nरुपिया पइसा से कमजोर उनुकर माई बाप कुछ हद ले उनुकर मांग पूरा कइलें बाकिर अतहत होखे लागल त लोग मना कर दीहल. एकरा बाद ससुराल वाले ओकरा के अउरी सतावे लगलें. एह बीच ऊ तीन बेर पेट से रहल आ हर बेर ससुराल वाले ओकर सफाई करवा दिहलें.\nबेर बेर सफाई करवला से ओकर तबियत खराब रहे लागल त ओकरा के जबरिया नइहर भेज दीहल गइल. एह बीच ओकर पति दोसर बिआह कर लिहले बा आ ओकरा पर गहना रुपिया ले भागे के केसो करा दिहले बावे.\nअमनदीप से शिकायती पत्र लेके पुलिस अब मामिला के तहकीकात शुरू कर दिहले बिया.\nTags: जौनपुर, दहेज, सफाई


‘बजरंग’ में सीमा सिंह के हॉट अंदाज़ – Anjoria\nनिर्माता जितेन्द्र प्रताप सिंह के आवे वाली फिल्म ‘बजरंग’ क ट्रेलर एह घरी खुबे पसन्द कइल जात बा. हालही में एकर हॉट आयटम गाना के टीजर जारी भइल बा जवना में डांसिंग क्वीन सीमा सिंह आपन जलवा देखवले बाड़ी.\nनिर्देशक नंद किशोर महतो के एह फिल्म में मुख्य जोड़ी पवन सिंह आ अक्षरा सिंह के बा. संजय पांडे हमेशा का तरह खलनायक बाड़े. बाकी कलाकारन में जय सिंह, उमेश सिंह, रमेश दुबे, सीमा सिंह, वैभव राय आ मास्टर वरुण सिंह के खास भूमिका बा. गुरुजी फिल्म्स इंटरनेशनल के बैनर तले बनल एह फिल्म के शूटिंग उत्तर प्रदेश आ बिहार के वास्तविक लोकेशन पर भइल बा. निर्माता निर्देशक का मुताबिक फिल्म में एक्शन, रोमांस अउर कॉमेडी के भरपूर मसाला बा.\nगीत जहांगीर आरजू, मुन्ना दुबे आ विनोद पासवान के लिखल, संगीत ओम झा के, कहानी संतोष मिश्रा के लिखल बा. अक्षरा सिंह एह फिल्म के एगो खासियत बाड़ी. फिल्म जल्दिये रिलीज होखे वाली बा.\n(शशिकांत सिंह रंजन सिंहा के रपट)\nसिनेमा भोजपुरी सिनेमा के बढ़ावे में लागल "नरजिस म्यूजिक"


September 2013 – टटका खबर\nइतिहास मे 01 अक्टूबर\n1574.. सिख गुरू अमरदास के देहावसान. 1847.. प्रसिद्ध दार्शनिक आ थियोफिस्ट एनी बेसेट के जनम लंदन मे. 1864.. कलकत्ता मे आइल बँड़ेरा से 70 हजार लोग मरल. 1867.. कार्ल माक्र्स के कालजयी कृति “दास कैपिटल” प्रकाशित भइल. 1887.. भारत के प्रसिद्ध नेता आ सामाजिक कार्यकर्ता पंडित हृदयनाथ कुंजरू के जनम. 19।9.. प्रसिद्ध मराठी कवि आ…\nRead More about इतिहास मे 01 अक्टूबर\nजौनपुर के जिला समाज कल्याण अधिकारी गिरफतार\nजौनपुर जिला के समाज कल्याण अधिकारी दीनानाथ राम के अपराध शाखा टीम आ वाराणसी के आर्थिक अपराध अनुसंधान के निरीक्षक काल्हु सोमार का सँझिया में गिरफ्तार कर लिहले. दीनानाथ राम के आजु मंगल का दिने गोरखपुर के अदालत मे पेश कइल जाई. साल 2003 मे मऊ जिला मे तैनात दीनानाथ राम पर आरोप बा कि…\nRead More about जौनपुर के जिला समाज कल्याण अधिकारी गिरफतार\nरेलवे माल भाड़ा बढ़वलसि\nपहिला अक्टूबर मंगल का दिन से रेलवे आपन पार्सल आ लगेज दर में पचीस फीसदी बढ़ोतरी कर दिहले बिया. बढ़ोतरी तीनो तरह के दर में कइल गइल बा. रेलवे मालभाड़ा के तीन गो वर्ग बनवले बिया आ बढ़ोतरी एह तीनो में भइल बा. (वार्ता)\nRead More about रेलवे माल भाड़ा बढ़वलसि\nपेट्रोल सस्ता आ डीजल महँग भइल\nविदेशी बाजार में दाम गिरला आ रुपिया के मजबूत भइला का चलते सोमार मंगल के अधरतिया से पेट्रोल के दाम में हर लीटर पर 3.05 रुपिया कम कर दिहल गइल. बाकिर डीजल के दाम पचास पैसा प्रति लीटर बढ़ा दिहल गइल बा. पिछला पाँच महीना में पहिला बेर पेट्रोल के दाम घटावल गइल बा. मई…\nRead More about पेट्रोल सस्ता आ डीजल महँग भइल\nचारा घोटाला मे आरोपन के सामना करत बिहार के मुख्यमंत्री नीतीश कुमार का बारे मे अदालत में दाखिल होखे वाला सीबीआई के हलफनामा पर भाजपा के अनेसा बा कि कहीं एकरो हाल उहे मत हो जाव जवन कोयला मामिला मे उच्चतम न्यायालय मे प्रधानमंत्री के बारे मे दाखिला हलफनामा जइसन मत हो जाव. झारखंड उच्च…\nRead More about नीतीशो के मामिला में सीबीआई के दुरूपयोग के अनेसा जतवलसि भाजपा\nयूपी के पन्द्रह जिलन में मछली बीज उत्पादन केन्द्र बनावल जाई\nआधिकारिक सूत्र बतावत बाड़े कि यूपी के देवीपाटन मण्डल के गोण्डा आ बहराइच जिलन के शामिल कर के प्रदेश के पन्द्रह जिलन में राष्ट्रीय वृद्धि विकास योजना के तहत बढ़िया प्रजाति के मछली बीज जनमावे खातिर बीज संरक्षणशाला खोलल जइहें स. हर हैचरी पर बारह लाख रुपिया के खर्च आई जवना में से चुनाइल मछली…\nRead More about यूपी के पन्द्रह जिलन में मछली बीज उत्पादन केन्द्र बनावल जाई\nराजद.अध्यक्ष आ बिहार के मुख्यमंत्री रहल लालू प्रसाद यादव के चारा घोटाला मामिला में जेल जातही पटना में राजद मुख्यालय पर सन्नाटा पसर गइल. पार्टी कार्यालय का पिछला हिस्सा मे अलगा से बनल कोठरियन में रहे वाला कुछ लोग निराशा जतावत कहल कि अइसन फैसला के उमेद ना रहल. पार्टी पदाधिकारियन के कक्ष पूरा खाली…\nRead More about लालू पर फैसला का बाद राजद मुख्यालय पर सन्नाटा\nकिसान मेला मे किसानन के खेती के नया जानकारी दिहल गइल\nजौनपुर आयोजित किसान मेला में अनेके विभाग आपन आपन प्रदर्शनी लगवले बाड़े. एह मेला में किसानन के खेती से जुड़ल नया नया जानकारी दिहल गइल. जौनपुर मे तरसवां मोड का लगे चारागाह मैदान पर लगावल एह मेला के प्रदर्शनियन के आजु जिलाधिकारी सुहास एल. वाई निरीक्षण कइलन. उनका से किसान नीलगाय के समस्या खतम करावे…\nRead More about किसान मेला मे किसानन के खेती के नया जानकारी दिहल गइल\nसिवान में कांग्रेस नेता रिजवान खान के गोली मार के हत्या\nसिवान जिला के एनएच नगर थाना के कुतुबछपरा गांव के नियरा आजु दिन दहाड़े सिमरी गाँव के रहे वाला कांग्रेसी नेता रिजवान खान के गोली मार के हत्या कर दिहल गइल. पुलिस बतावत बिया कि रिजवान खान मोटरसाइकिल से शहर जात रहले तबहिए दू गो मोटर साइकिल पर सवार चार गो अपराधी कुतुबछपरा गांव का…\nRead More about सिवान में कांग्रेस नेता रिजवान खान के गोली मार के हत्या\nवकील पर मुकदमा भइला का बाद देवरिया के अदालतन मे हडताल\nदेवरिया मे दीवानी कचहरी के एगो वकील सुभाष यादव का खिलाफ पट्टीदारी का झगड़ा का चलते छेड़खानी के मकदमा दर्ज करा दिहल गइल बा. एह बात के खिलाफ आजु देवरिया के वकील हडताल कर के न्यायिक काम ठप कर दिहले. दीवानी अधिवक्ता संघ के अध्यक्ष शेषनाथ तिवारी के कहना बा कि मुकदमा राजनीतिक रसूख का…\nRead More about वकील पर मुकदमा भइला का बाद देवरिया के अदालतन मे हडताल\nकमाऊ बेकत के मरला पर तीस हजार के अनुदान\nजौनपुर के जिला समाज कल्याण अधिकारी दीनानाथ राम आजु बतवलन कि राष्ट्रीय पारिवारिक लाभ योजना के तहत कमाउ बेकत के मरला का बाद ओकरा परिवार के अब तीस हजार रुपिया के सहायता दिहल जाई. पहिले एकर सीमा बीस हजार रुपिया रहुवे. एक सितम्बर 2013 के जारी शासनादेश में कहल गइल बा कि 19 से 59…\nRead More about कमाऊ बेकत के मरला पर तीस हजार के अनुदान\nलालू के सुरक्षा मे तैनात पुलिस जवान हटावल जाई\nचारा घोटाला मामिला में रांची के सीबीआई.विशेष अदालत से दोषी करार भइला का बाद लालू प्रसाद के सुरक्षा में तैनात बिहार पुलिस के जवान हटा लिहल जइहें. एह बारे में पुलिस मुख्यालय से मिलल जानकारी का अनुसार एह दिसाईं जरूरी प्रक्रिया शुरु कर दिहल गइल बा. एह बीच राज्य के पुलिस महानिदेशक अभयानंद के कहना…\nRead More about लालू के सुरक्षा मे तैनात पुलिस जवान हटावल जाई\nबेतिया जेल में छापा पड़ल\nपश्चिम चंपारण जिले के बेतिया मंडल कारा मे पुलिस आजु सोमार का दिने अचके में छापा मरलसि. एह छापामारी के अगुआ रहलन अनुमंडल पुलिस पदाधिकारी रामानंद कौशल आ अपर पुलिस अधीक्षक:अभियान राजेश कुमार. छापामारी में अलग अलग वार्ड से कुल मिला के तेरह गो मोबाइल, पन्द्रह गो चार्जर आ गाँजा वगैरह आपत्तिजनक सामान बरामद भइल…\nRead More about बेतिया जेल में छापा पड़ल\nबेतिया में 16 साल के छात्र के अपहरण\nपश्चिम चंपारण जिला के मझौलिया इलाका के सतभिड़वा गाँव के पासपत महतो के बेटा के कुछ लोग काल्हु रात बोला के ले गइल आ तवना का बाद से ऊ घरे नइखे लवटल. ओकरा बाद फोन कर के उनुका से बेटा के फिरौती में बीस लाख रुपिया माँगल गइल बा. पुलिस में मामिला दर्ज भइला का…\nRead More about बेतिया में 16 साल के छात्र के अपहरण\nआलराउंडर युवराज सिंह के एक बेर फेरू भारतीय टीम मे शामिल कर लिहल गइल बा. आजु संदीप पाटिल के अध्यक्षता में बीसीसीआई के चयनकर्ता टीम इंडिया घोषित कर दिहले. एहमें जिम्बाब्वे दौरा पर टीम मे शामिल रहल दिनेश कार्तिक, चेतेश्वर पुजारा, अजिंक्या रहाणे, तेज गेदबाज मोहित शर्मा, आ स्पिनर परवेज रसूल के नइखे राखल गइल….\nRead More about आस्ट्रेलिया का खिलाफ टीम इंडिया मे युवराज सिंह के वापसी भइल\nचारा घोटाला में छठवां बेर जेल गइलन लालू\nबिहार के बदनाम चारा घोटाला के एगो मामिला में चाइबासा राजकीय कोषागार से 37 करोड से अधिका के रकम गैरकानूनी तरीका से निकाले खातिर सीबीआई के विशेष अदालत आजु बिहार के मुख्यमंत्री रहल दू गो नेता, लालू प्रसाद यादव आ जगन्नाथ मिश्र, समेत सगरी आरोपियन के दोषी करार दिहलसि. पहिले मंत्री रह चुकल विद्या सागर…\nRead More about चारा घोटाला में छठवां बेर जेल गइलन लालू\nपुण्यतिथि 30 सितंबर के अवसर पर भारतीय सिनेमा जगत मे अपना नाचे के शैली आ दिलकश अदा से दर्शकन के दीवाना बनावे वाली ना जाने कतना अभिनेत्री भइली बाकिर चालीस का दशक में एगो अइसनो अभिनेत्री अइली जिनका के डांसिग क्वीन कहल जात रहे बाकिर आजे के नवही शायदे उनकर नाम जानत होखीहें. ओह समय…\nRead More about बॉलीवुड के पहिलका डांसिग क्वीन रहली कुक्कू\nराजद के कमान अब राबड़ी देवी के मिलल. तेजस्वी के नाम पर अनेके नेता तइयार ना लागत रहले. लालू, जगन्नाथ मिश्रा, आ जगदीश शर्मा के जेल भेज दिहल गइल. (12-36) दागी जन प्रतिनिधियन के सजा सुनते अयोग्य करार देबे वाला कानून के पहिलका शिकार भइले लालू प्रसाद. सांसदी गंइल. अगिला छह साल ले चुनाव ना…\nRead More about अबही अबही\nचारा आजु लालू के बेचारा बनाई कि ना के फैसला आजु\nबिहार के बहुचर्चित चारा घोटाला के एगो मुकदमा में आजु सीबीआई की विशेष अदालत आरजेडी सुप्रीमो लालू प्रसाद यादव समेत पैंतालिस गो अउरिओ लोगन के भाग्य का फैसला थोड़ देर में करे वाली बिया आ सभकर धेयान राँची में अटकल बा. लालू अपना पूरा परिवार समेत काल्हुए से राँची में मौजूद बाड़ें आ कहे वाला…\nRead More about चारा आजु लालू के बेचारा बनाई कि ना के फैसला आजु\n1207.. मशहूर फारसी कवि रूमी के जनम. 1452.. जोहान गुटेनबर्ग पहिला छपल किताब का रूप में बाइबिल के प्रकाशन कइलन. 1681.. नीदरलैड आ स्वीडन के बीच संधि पर हस्ताक्षर भइल. 1687.. मुगल बादशाह औरंगजेब गोलकुंडा पर कब्जा कइले. 1908.. मशहूर हिन्दी कवि रामधारी सिंह दिनकर के जनम. 1939.. जर्मनी आ रूस पोलैड बँटवारा पर सहमत…\nRead More about इतिहास मे 30 सितंबर


अन्ना के अनशन : लक्षण ठीक ना लागल – Anjoria\nअन्ना के अनशन : लक्षण ठीक ना लागल\nApril 9, 2011 OmPrakash Singh देश आ समाज, सरोकार 0\nअन्ना हजारे के अनशन से देश में उम्मीद जाग गइल बा आ लोग सवाल पूछे लागल बा कि साँचहू अइसन कवनो विधेयक बन जाई, ना बनल त का होई, का एहिजो अन्ना के आन्दोलन से क्रांति के आग भड़का दिहलसि त का एहीजो मिस्र, अरब भा लीबिया का तरह के आंदोलन होई ? माहौल पूरा बनल. कुछ दिल्ली के जंतर मंतर पर, कुछ एने ओने के शहरन में आ सबले बेसी टेलीविजन का परदन पर. अखबारो एह माहौल के बनावे के पूरा कोशिश कइले बाकिर जवन काम एह अभियान के शुभचिंतकन के करे के चाहत रहे से ठीक से होत ना लउकल. मुहिम के हल्ला त बहुते भइल बाकिर एकरा के बेसी मजबूत, बेसी कारगर, बेसी तर्कसंगत बनावे के कोशिश कम से कम सार्वजनिक मंचन पर त शायदे लउकल.\nचूंकि अन्ना हजारे के कवनो निजी स्वार्थ ना रहल आ ऊ सार्वजनिक कल्याण का भाव ले के सभकर हित खातिर इ अनशन कइले रहलन, एहसे अतना त तय शुदा बा कि खुद अन्ना अइसनका कोशिश के समर्थने करतन. लेकिन इहे बात उनुका ओह उत्साही समर्थकन का बारे में ना कहल जा सके जे एह मुहिम के शोर मचावत मुए जिये के खोखला एलाने के सफलता के गारंटी मान लिहले रहुवन. इहो हो सकत रहे कि अइसनका कवनो कोशिश के ऊ लोग मुहिम का विरोध समुझित आ अइसनका करे वालन के विरोधी खेमे के बता दित. इहे कारण रहे कि उनुका समर्थन में कुछ हजार से बेसी लोग ना चहुँपल. देश के आबादी के नयका आंकड़ा हालही में आइल बा, एक अरब 21 करोड़ माने कि लगभग सवा अरब. एह सवा अरब लोगन में कुछ हजारो लोग जंतर मंतर भा इंडिया गेट पर इकट्ठा ना हो पावल. मिस्र का आबादी से तुलना करके देखीं, ओहिजा के कुल आबादी आठो करोड़ से कम बा. माने कि अपना आंध्रो प्रदेश से कम. बाकिर ओहिजा तहरीर चौक पर एकबारगी लाखों-लाखों लोग इकट्ठा हो जात रहे. ओह लोग के बिटोर करे में कवनो नेता के जरूरत ना पड़ल. ऊ लोग अपने से आइल काहे कि ओह लोग के लागल कि बदलाव ओह लोग के आपन जरुरत बा. भारत के जनता खातिर अन्ना के आमरण अनशन पर बइठे के पड़ल तबो इकट्ठा भइल कुछ हजार लोग. दिल्लीए में एक करोड़ से बेसी लोग रहेला आ जवन बिटोर भइल तवन बहुत ज्यादा ना रहल. त का अबहियों लोग भ्रष्टाचार के आपन मुद्दा नइखे मानत ? एकर एगो पुख्ता कारणो बा. ई कारण हमनी के समाज के बा. हमनी के धार्मिक आ सामाजिक व्यवस्था में कबो एह तरह के कवनो आचार संहिता रहबे ना कइल जहवाँ भ्रष्टाचार के गलत बतावल गइल होखे. जबले इंसान अपने विवेक से ई फैसला नइखे लेत कि का सही बा आ का गलत तबले ई रुकियो ना सके. हमनी के रोजमर्रा का जिंदगी में छोट-छोट जरूरतन खातिर कइल गइल भ्रष्टाचार हमनी के आदत बन गइल बा. जबले हमनी का एकरा के आदत के रूप में ना देख के भ्रष्टाचार का रूप में ना देखब तबले एहसे बाहरो ना निकल सकीं.\nजबकि देश में अधिकतर लोग एह बाति से सहमत बा कि देश में भ्रष्टाचार बर्दाश्त का बहरी जा चुकल बा, सब कहत बा कि नौकरशाहन से लेके राजनेता तक आ इहाँ तक कि न्यायाधीशो भ्रष्टाचार में लपटाइल बाड़े. सभे हामी भरत बा कि एह राजनेतवन के देश के चिंता नइखे.\nभ्रष्टाचार के आंकड़ा में अब अतना सुन्ना लागे लागल बा जतना के सपनो एह देश के आम आदमी के ना आवे. आ ओही देश में जनता इंतजार करत बिया कि एकरा से निबटे के काम दोसर केहू करी. अन्ना एगो लहर जरूर उठा दिहले बाड़न. भारत के बड़का वर्ग त वइसहू घर से बाहर ना निकले. अधिकतर ऊ वोटो ना देव. गरीब तबका अतना गरीब बा कि ऊ अपना रोजी- रोटी के जुगाड़ एको दिन खातिर ना छोड़ सके. बचल मँझिला वर्ग. भारत के सबले बड़का वर्ग. आ ई धीरे-धीरे अतना तटस्थ हो गइल बा कि डर लागे लागल बा. अलग बाति बा कि सरकार अपने मजबूरी का चलते लोकपाल विधेयक तइयार करे का बारे में अन्ना हजारे के मांग मान लिहलसि.\nअब जब अन्ना हजारे के अनशन खत्म हो गइल बा पता ना एह सवा अरब बेचारन के का होई. काहे कि डर बा कि ई अभियान अपना भीतरी कमजोरियन का चलते नाकामयाब मत हो जाव. एह आंदोलन के सबले बड़का ताकत अगर अन्ना के निष्पक्ष आ ईमानदार छवि बावे त एकर सबले बड़का कमजोरी एकर अराजनीतिक चरित्र बा. ध्यान दीं कि राजनीति के मतलब कवनो खास दल से जुड़ावे ना होला. अगर ई आंदोलन मौजूदा सगरी राजनीतिक दलन के खारिज करत बा आ अपना के ओह दलन से अलगा राखत बा त ई बहुते बढ़िया बात होई. लेकिन, अगर ई राजनीतिए के अपना अपना एजेंडे से बाहर राखत बा त एकर मतलब इहे बा कि ई जाने-अनजाने खुद के आ जनतो के भुलावे में रखले बा. इहे एह आंदोलन के सबले कमजोर पक्ष बा आ एही वजह से एकर असफल हो गइल लगभग तय बा.\nपाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ ई लेख उहाँ का अपना ब्लॉग पर हिन्दी में लिखले बानी.\nलोक पाल विधेयक\nअब चाहीं जनप्रतिनिधि वापसी के अधिकार\nबतकुच्चन – ७


टटका खबर, शनिचर, ३ अप्रैल – Anjoria\nApr 3, 2010 news in bhojpuri, टटका खबर, भोजपुरी\nनक्सल विरोधी अभियान में सेना शामिल ना होखी\nथल सेना प्रमुख विजय कुमार सिंह के कहनाम बा कि सेना नक्सली अभियान में शामिल ना होखी. कहलें कि नक्सली समस्या कानून व्यवस्था के समस्या हऽ आ राज्य के अधिकार क्षेत्र के विषय ह. कहलन कि राजनेता जानत बाड़न कि अपने देश के जनता के खिलाफ सेना के उपयोग से का गलत प्रभाव पड़ी. ओने नक्सली नेता किशनजी एगो पत्रकार से भेंट कर के साबित कइले बाड़न कि ऊ घवाहिलो नइखन जबकि पुलिस उनका मरला के खबर उड़ा दिहले रहे.\nयूपी के शिक्षा मित्रन के लॉटरी खुल गइल\nशिक्षा के मौलिक अधिकार बना दिहला का बाद हर राज्य में शिक्षकन के कमी हो गइल बा. हर तीस विद्यार्थी पर एक शिक्षक के मानक तय भइल बा जवना हिसाब से यूपी में अगिला तीन साल में साढ़े चार लाख शिक्षकन के बहाली करे के पड़ी. एह क्रम में पहिले १ लाख ५ हजार स्नातक शिक्षामित्रन के शिक्षक बहाल कर दिहला के फैसला भइल बा. अगिला चरण में ८३ हजार इन्टरो पास शिक्षामित्रन के शिक्षक बहाल कर लिहल जाई.\nरुचिका साथे छेड़खानी करेवाला राठौर के पदक छीनाइल\nराष्ट्रपति प्रतिभा देवी सिंह पाटिल हरियाणा के पूर्व डीजीपी एस पी एस राठौर के दिहल पुलिस पदक वापसी पर आपन सहमति दे दिहले बाड़ी. एकरा बाद राठौर के मिलल पुलिस पदक छिन लिहल गइल. अपना ताकत का गुरुर में राठौर रुचिका साथे छेड़खानी कइले रहन आ बाद में ओकरा के आत्महत्या करे पर मजबूर कर दिहले रहन. मामिला में कोर्ट से सजा सुनावल गइल त आपन मूँछ अईँठत मुस्कुरात निकलल रहले राठौर.\nभारत वायदा कर चुकल बा नाभिकीय क्षतिपूर्ति का बारे में\nकेन्द्र सरकार के फजीहत करावत अमेरिका कहले बा कि भारत नाभिकीय क्षतिपूर्ति विधेयक का बारे में वायदा दे चुकल बा आ अब ई ओकरा सरकार के देखे के बा कि एह मामिला के संसद में कइसे आगा बढ़ावे. एने सगरी विरोधी दल एह मुद्दा पर एकजुट बाड़े तबो सरकार विधेयक पारित करा लेबे के दावा करत बिया. परसो का सर्वदलीय बइठक में एहू पर चर्चा होखे वाला बा.\nहैदराबाद के हालात अबहियो सामान्य नइखे भइल\nमहावीर जयन्ती पर निकलल शोभा यात्रा पर पथराव का बाद से बिगड़ल हैदराबाद के हालात सामान्य नइखे हो पावल. काल्हु जुम्मा का दिने लोग से अपील कइल गइल कि घरे में नमाज पढ़ लेव लोग. कर्फ्यू वाला इलाका में बाहरी आदमी के जाये नइखे दिहल जात. हैदराबाद में अब केन्द्रीय सुरक्षा बल के ३१ दस्ता कमान सम्हरले बाड़े.\nममता बनर्जी एगो टीवी चैनल का खिलाफ शिकायत दर्ज करवली\nरेल मंत्री ममता बनर्जी एगो टीवी चैनल का खिलाफफ दिल्ली पुलिस का लगे आपन शिकायत दर्ज करवले बाड़ी कि ऊ चैनल जान बूझ के ममता बनर्जी के मोबाइल नम्बर बार बार प्रसारित कइलस जवना से उनका कामकाज में बाधा आ रहल बा आ उनका जानमाल के सुरक्षो पर खतरा आ गइल बा. दिल्ली पुलिस अबले मामिला दर्ज नइखे कइले काहे कि नम्बर प्रसारित कइल कवनो अपराध ना ह.\nपाँच दिन में पाँच मकान\nना ना. रउरा गलत मत समुझीं. पांच दिन में केहू कतहीं पाँच गो मकान नइखे बना लिहले. खबर ई बा कि पाँच दिन में पाँच गो सरकारी मकान बिहार के नक्सली बम से उड़ा दिहले बाड़न सँ. एहमें से तीन गो त स्कूल भवन रहे, एगो थाना बवन, आ एगो मनरेगा भवन. एगो निजी कंपनी के दस गो वाहनो जरा दिहले बाड़े सँ. सरकार के विकास कार्य के विरोधी नक्सली ना चाहस कि ओकनी का इलाका के लोग पढ़ लिख लेव भा सरकारी योजना के फायदा ओह लोग तक चहुँप सके.\nचोर चोरी से जाई तुम्बाफेरी ना छोड़ सके\nअपना बयानन का चलते बेर बेर विवाद में आवेवाला विदेश राज्य मंत्री शशि थरुर फेर मुंह खोलले बाड़े आ अबकि आरोप लगवले बाड़न कि कुछ लोग उनका के नीचा देखा रहल बा. कहले बाड़न कि कुछ लोग के एही में आनन्द मिलेला कि दोसरा के मामर कइसे हेठ कइल जाव. कहलन कि ऊ चाहेलें कि भारत के राजनीति के स्वरूप बदले बाकिर एहिजा कवनो तरह के चर्चा के स्वागत ना होला.\nपिछला हफ्ता सीमित दायरा में कारोबार कइलस शेयर बाजार\nपिछला हफ्ता शेयर बाजार में कवनो बड़हन तेजी बा गिरावट देखे के ना मिलल. सप्ताह के पांच दिन का कारोबार में सेंसेक्स १७५२७ से १७७११ अंक का भिचे झूलत रहल. डॉलर में कमजोरी का बावजूद सोना के दाम में तेजी ना आइल बाकिर चाँदी के दाम लगातार बढ़त गइल आ २७ हजार के सीमा पार कर के नया शिखर बनावे का तरफ बढ़ चलल बा.\nआईपी॓एल में खेल का बहाने शराब आ शबाब के जोर\nदिल्ली के फिरोजशाह कोटला का मैदान में आईपीएल मैच का दौरान खुले आम शराब के बोतल खोलल गइल आ चीयरलीडर्स के गरमा गरम डांस देखावल गइल. देश का बाकियो जगहा अइसने कुछ होत रहल बा. बाकिर अब पानी नाक से उप चहुँपे लागल बा त सबलोग एकर आलोचना कर रहल बा. खेलमंत्री गिल एकरा खातिर आयोजकन के आलोचना कइले बाड़े, दिल्ली विधानसभा में हंगामा भइल आ अब सरकार खेल मैदान मे शराब परोसे के लाइसेंस रद्द कर दिहले बिया.


संजय पाण्डे के खतरनाक स्टंट – Anjoria\nपिछला दिने भोजपुरी फिल्म “राजा के रानी से प्यार हो गइल” खातिर प्रतापगढ़ में चलत शूटिंग का दौरान भोजपुरी के नं॰ वन खलनायक संजय पाण्डे बिना कवनो डुप्लीकेट के एगो खतरनाक स्टंट कइले जवना का देख सभे दंग रह गइल. सीन में उनुका करीब चालीस फीट उपर से कूदे के रहे जवना खातिर उनका के सिक्यूरिटी वायर दिहल गइल बाकिर ऊ बिना वायर लगवले छलांग मार के ई सीन शूट करवले. कहीं त संजय पाण्डेय के ई आदत हो गइल बा खतरनाक स्टंट करे के. पिछला दिने “दुश्मनी” का शूटिंग में ऊ बीस फीट उपर से कुद के काँच तूड़ले रहले. काँच त टूट गइल बाकिर उहो घवाहिल हो गइलें. एकरा बावजूद शूटिंग जारी रखवा के सीन पूरा करवलें. इलाहाबाद में “बजरंग”का शूटिंगो में अइसने भइल. एगो ऊँच बिल्डिंग से छलांग लगा के पवन सिंह के दू दू हाथ करे के रहे ओह सीन में. आजमगढ़ में “औलाद” के शूटिंग में अइसहीं एगो खतरनाक बाईक स्टंट कइले जवना से सभे हैरान रह गइल.\nअसल में ई सब खतरनाक सीन संजय पाण्डे एहीसे कर देलें कि ऊ एकरा खातिर बाकायदा ट्रेनिंगो लिहले बाड़न.